text:
11:1 a Bar 1:1 b 1Pe 1:1 c Bar 3:21-26 d Tit 2:13Nze Simooni Peetero omuddu era omutume wa Yesu Kristo mpandiikira abo abaafuna okukkiriza okw’omuwendo nga ffe, mu butuukirivu bwa Katonda waffe era Omulokozi waffe Yesu Kristo, 21:2 Baf 3:8ekisa n’emirembe byeyongerenga mu mmwe nga mutegeera Katonda ne Yesu Mukama waffe.
Okuyita n’okulonda kwa Katonda
31:3 a 1Pe 1:5 b 1Bs 2:12Kubanga mu maanyi g’obwakatonda bwe, mwe twaweerwa ebintu byonna olw’obulamu buno n’okutya Katonda mu kumanya oyo eyatuyita olw’ekitiibwa kye n’obulungi bwe ye. 41:4 a 2Ko 7:1 b Bef 4:24 c 2Pe 2:18-20Ebyo bye byatuweesa ebisuubizo eby’omuwendo ebikulu, mu byo mulyoke mugabanire awamu obuzaaliranwa bw’obwakatonda, muwone okuzikirira okuva mu kwegomba okubi okw’omu nsi.
51:5 Bak 2:3Noolwekyo mufubenga nnyo, okukkiriza kwammwe mukwongereko obulungi, ne ku bulungi mwongereko okutegeera, 61:6 a Bik 24:25 b nny 3ne ku kutegeera mwongereko okwefuganga, ne ku kwefuganga mwongereko obugumiikiriza, ne ku bugumiikiriza mwongereko okutya Katonda, 71:7 1Bs 3:12ne ku kutya Katonda mwongereko okufaayo ku booluganda abalala bonna ne ku kufaayo ku booluganda bonna abalala mwongereko okwagalananga. 81:8 Yk 15:2; Tit 3:14Kubanga bwe muba n’ebyo ne byeyongera obungi, bibafuula ba mugaso era ababala ebibala olw’okutegeera Mukama waffe Yesu Kristo. 91:9 a 1Yk 2:11 b Bef 5:26Oyo atalina ebyo muzibe wa maaso era awunaawuna, era yeerabidde bwe yanaazibwako ebibi bye eby’edda.
101:10 2Pe 3:17Kale, abooluganda mweyongerenga okunywerera mu kulondebwa kwammwe ne mu kuyitibwa kwammwe. Kubanga bwe munaakolanga bwe mutyo temulyesittala n’omulundi n’ogumu. 11Era mulyanirizibwa n’essanyu lingi nnyo mu bwakabaka bwa Mukama waffe era Omulokozi waffe Yesu Kristo.
121:12 Baf 3:1; 1Yk 2:21Noolwekyo, ebyo nzija kubibajjukizanga buli kiseera, newaakubadde nga mubimanyi, era nga ddala munyweredde mu mazima ge mwategeera. 131:13 2Ko 5:1, 4Era ndowooza nti kiŋŋwanira nga nkyali mu mubiri guno, okubakubirizanga nga nneeyongera okubibajjukiza. 141:14 a 2Ti 4:6 b Yk 21:18, 19Kubanga mmanyi nga nnaatera okuva mu mubiri guno, nga Mukama waffe Yesu Kristo bwe yantegeeza. 151:15 Luk 9:31Kyenva nfuba ennyo okukola kyonna kye nsobola, ne bwe ndivaawo mube ng’ebyo byonna mubijjukira.
161:16 Mat 17:1-8Kubanga tetwagoberera ngero bugero ezaagunjibwa wabula twabategeeza ebyo bye twalabirako ddala, eby’amaanyi n’okukomawo kwa Mukama waffe Yesu Kristo, era n’obukulu bwe. 171:17 Mat 3:17Kubanga Katonda Kitaffe yamuwa ekitiibwa n’ettendo, eddoboozi bwe lyawulikika okuva mu ggulu mu kitiibwa ekingi ekimasamasa nti, “Ono ye Mwana wange omwagalwa gwe nsanyukira ennyo.” 181:18 Mat 17:6Ffe bwe twali awamu naye ku lusozi olutukuvu, twawulirira ddala eddoboozi eryo eryava mu ggulu.
191:19 a Zab 119:105 b Kub 22:16Kyetuvudde tweyongera okukakasa ebyo bannabbi bye baategeeza, era bwe munaabigonderanga munaabanga mukoze bulungi. Kubanga biri ng’ettaala eyaka mu kizikiza okutuusa obudde lwe bukya, emunyeenye ey’enkya n’eryoka eyaka mu mitima gyammwe. 20Okusooka mukimanye nga buli bunnabbi obuli mu byawandiikibwa, tewali ayinza kubunnyonnyola ku bubwe yekka. 211:21 a 2Ti 3:16 b 2Sa 23:2; Bik 1:16; 1Pe 1:11Kubanga bannabbi tebaayogeranga byabwe ku bwabwe, wabula baategeezanga ebyo Katonda bye yabalagiranga nga Mwoyo Mutukuvu bwe yabibawanga.


c: text/html

text:
Engeri ebintu ebipya gye bifunirwa amannya mu lulimi Oluganda
OLULIMI Oluganda luzze lukula kubanga lwaniriza ebintu ebiggya ebiyingira mu bulamu bw’omuntu era ne biyingira mu lulimi nga bituumwa amannya, ekiyamba olulimi okukula.
Kyokka wadde kino kikolebwa, olulimi mu kuyingiza ebigambo bino ebipya terusuula mateeka ga mpandiika yaalwo wadde ago kwe lwesigama nga luzimba ebigambo ebiggya.
Ebintu ebipya bwe biba biyingizibwa mu Luganda, tugoberera enkola ezizze zigobererwa ebbanga lyonna okugunja ebigambo by’Oluganda. Ezimu ku zo ze zino wammanga:
(i) Okubifunira ebigambo eby’Oluganda ebitegeeza ebintu ebyo nga tusinziira ku mulimu gwe bikola, embeera yaabyo oba envuga yaabyo.
(ii) Okubigandawaza nga tubireeta butereevu mu lulimi naye nga tugoberera empandiika y’Oluganda entongole.
Okufuna ebigambo by’Oluganda okusinziira ku mulimu:
Enkola eno egoberera bino wammanga, okugunja ebigambo ebipya.
(a) Enkozesa y’obuwakatirwa
Nga tufuna erinnya ly’ekintu ekipya emu ku nkola ekozesa obuwakatirwa obugattibwa ku bigambo ebiriwo ne tuzimba ekigambo ekipya kye tukozesa ku kintu kino ekipya.
Obuwakatirwa buno oluusi tubussa ku ntandikwa y’ekigambo (prefixes) olulala tubussa ku nkomerero y’ekigambo (suffixes)
Obujja ku ntandikwa
Akawakatirwa: ‘Kali’
Kano kazze kakozesebwa mu Luganda okuzimba amannya okugaggya mu mannya amalala.
Okugeza: Kalirugambo
Kali (kawakatirwa) + lugambo (linnya)
Kali + lugambo = kalirugambo
Ekigambo lugambo nga weekiri akawakatirwa kali kaakozesebwa okuzimba erinnya eddala Kalirugambo eritegeeza omuntu alina olugambo. (Wekkaanye nti l efuuka r bw’eba eddirira i mu kigambo).
Kalibutemu- Kali + butemu
Enkola eno y’emu ogikozesa okuzimba ebigambo by’ebintu ebipya naddala ebya ssaayansi ne tekinologiya ng’obituuma amannya.
Eno y’enkola eyakozesebwa okuyiiya ekigambo
Kalimagezi – computer
Kali + magezi = Kalimagezi
(b) Enkozesa y’embu z’amannya okuzimba amannya amapya
Enkola endala naddala nga tuzimba amannya g’ebintu ebipya ebibadde tebimanyiddwa mu lulimi erimu okusooka okufuna olubu mw’ogenda okussa erinnya eryo ly’ozimba. Fuba okulaba ng’erinnya eppya ly’ozimba ligya mu mbu z’amannya (noun classes) 23 ze tulina mu lulimi Oluganda.
Mu nkola eno, tuddira ennyingo eraga olubu ne tugigatta ku kikolwa, olwo ekibadde ekikolwa ne kifuuuka erinnya.
Okugeza Olubu olusooka: MU
Mutaputa- Interpreter
Mu + taputa= Mutaputa
Tuyinza n’okuddira olubu ne tulugatta ku kikolwa ate ne tugattako n’erinnya eddala olwo ne tukola erinnya eddala eririna amakulu ageetengeredde
Musigansimbi- investor
Mu + siga + nsimbi = Musigansimbi
Oluusi tugatta olubu lw’erinnya n’akawakatirwa ne tuzimba ekigambo ekirina amakulu amapya
Okugeza:
Kkakkalabizo- ofiisi (w’okolera)
Kkakkalabya = kola
Kkakkalabiza = Kolera
kkakkalabiza + o (akawakatirwa akalaga ekifo)
= kkakkalabizo (a +o, o etta a n’osigaza o)
Mweyubulo – Evolution
Kiva mu kikolwa kweyubula.
Kino bwe kibaamu okwekolako (self inficting) tukozesa ee okulaga okwekolako kuno olwo n’ofuna
eeyubula
Mu (lubu) gattako eeyubula + o (akawakatirwa) = Mu+eeeyubula+o
Mu Luganda u +e = w (ate a +o, o etta a n’osigaza o)
= Mweyubulo.
Mutimbagano- Internet
Mu (ya lubu lwakusatu) + timba (kikolwa) +gana (akawakatirwa akalaga okwekolako) + o (kawakatirwa)
Ekikolwa kiri Timba olwo mu n’eba ennyingo y’olubu. Ebintu bwe biba nga buli kimu kikola ku kinnaakyo olwo tukozesa gana okulaga okwekolako kuno, olwo n’ofuna ekikolwa timbagana. Kati akawakatirwa O ne kagattibwako okukola erinnya eriva mu kikolwa.
Mu + timba + gana +o = Mutimbagano
Enkola eno y’emu bajjajjaffe gye baakozesa okuzimba amannya nga: Ffumbiro, kkuumiro, Ssinzizo n’ebirala.
Kikaliriro- mass killings by burning
Ki (nnyingo ya lubu lwa musanvu) + kalirira (kikolwa) +o (kawakatirwa akakozi k’erinnya) = Kikaliriro
Ki + kalirira + o = Kikaliriro
© Oluusi tuzimba ebigambo nga tugatta ebigambo bibiri (2) oba okusingawo ne tubigatta ku lubu lw’erinnya okukola ekigambo kimu ekirina amakulu ageetengeredde.
Oluusi mu kifo ky’olubu lw’erinnya tukozesa nnakasigirwa ey’obuntu ( personal pronoun) gye tugatta n’ekikolwa wamu n’erinnya ne tuzimba ekigambo ekipya.
Okugeza:
Nkubakyeyo- migrant worker
N (nnakasigirwa ey’omuntu asooka) + Kuba (kikolwa) + kyeyo (linnya).
N + kuba + kyeyo = Nkubakyeyo
(d) Oluusi tuddira akawakatirwa ‘Lu’ ne tukagatta n’ekikolwa ne tuzimba erinnya.
Lukululana- Trailer
Lu (kawakatirwa) + kulula (kikolwa) + na (kawakatirwa ka kwekolako)
Lu + kulula + na = Lukululana
Lubbira – Diver
Lu (kawakatirwa) + bbira (kikolwa)
Lu + bbira = Lubbira
Oluusi tukozesa akawakatirwa ‘Lu’ ne tukagatta n’ebigambo ebiwerako; bibiri oba okusingawo ebyetengeredde ne tubigatta okukola ekigambo ekimu ekirina amakulu agaawuka ku makulu g’ebigambo biri bye twagasse.
Lumiramwoyo- suicide bombers
Lu (kawakatirwa) + mira (kikolwa) + mwoyo (linnya)
Lu + mira + mwoyo = Lumiramwoyo
Lumalabantu- serial killer
Lu + mala+ bantu
Enkola y’emu ye yakozesebwa okuzimba amannya agamanyiddwa mu Luganda omuli luliiramunnyana, lusiriizantamu n’amalala.
Akawakatirwa ‘Ki’
Akawakatirwa ‘Ki’ nako kakozesebwa mu ngeri y’emu nga ‘lu’ ne tukagatta ku kikolwa n’erinnya ne tuzimba ekigambo ekipya
Okugeza:
Kittabantu- Genocide
Ki (kawakatirwa) + tta (kikolwa) + bantu (linnya)
Ki + tta + bantu = Kittabantu
Kizaalaggumba- women who take very long to conceive after giving birth. (ekigambo kino oluusi kikozesebwa mu nsobi okutegeeza ‘Family planning’ ate nga kino kitegeeza entegeka y’ezzadde)
Ki (kawakatirwa) + zaala (kikolwa) + ggumba(nakongeza kikolwa) (ekkazi eddene bwe liba terizaala olyogerako nti ggumba)
Ki + zaala + ggumba = Kizaalaggumba.
Kisalamitwe- mass beheadings
Ki + sala + mitwe
Okugandawaza ebigambo:
Ebigambo byonna ebiva mu nnimi engwira, bwe biba biyingizibwa butereevu mu Luganda biteekwa okugoberera empandiika y’Olulimi Oluganda entongole. Ebyo ebigandawazibwa bwe biba biyingizibwa mu lulimi tufuba okukulaba nti tusigaza envuga yaabyo nga bwe biwulirwa mu lulimi mwe biva.
Okugeza essaati eva mu shirt eky’Olungereza era envuga yaakyo yakuumibwa
Ekkooti- Coat
Ettaayi- tie
Keeki- cake
Caayi- chai
Cceeke – cheque
Waya- wire
Kkabada- cupboard
Taputa- interpret
Kale tugende tuzimbe ebigambo bya ssaayansi ne tekinologiya tubiyingize mu lulimi lwaffe tulugaggawaze naye mu kaweefube waffe ono tulina okufuba okugoberera amateeka g’empandiika y’olulimi era n’ago olulimi ge luzze lugoberera okuzimba ebigambo ebipya omuli gano ge mbalaze n’amalala ge tujja okulaba gye bujja.
(Margaret Nankinga).
Bino tubiyingize mu Luganda?
MUTALE TTENDO:
OKUGUNJAAWO ebigambo ebipya nakitandika emyaka 6 egiyise era ebigambo bino nsaba abantu babikubaganyeeko ebirowoozo oba bisaana okuyingiza mu lulimi.
Ofiisi: Kkakkalabizo
President: Kafugansi
Fork: Ntoozo
Sideboard : Engabuliro
Thermos flask : Embugumu
Printer : Enviisi
Monitor : Endazi
Tractor : Nnimyo
Fridge : Embuutiti
Investor : Musigansimbi
MPANDIIKE ENSIRIFU EMU OBA BBIRI?
Engeri enkozesa y’ensirifu emu oba eza nnabansasaana gy’ekyusa amakulu g’ebigambo
Kigambibwa nti olumu omuntu yattibwa ng’entabwe eva ku mpandiika n’enjogera y’ebigambo. Kigambibwa nti mu myaka egy’edda omunene omu baamutegeeza ku muntu eyali akwatiddwa. Omunene kwe kukwata olupapula n’awandiikako ekigambo nti “Mumute”, n’aluwa omubaka alutwalire abaali bakutte omuntu ayogerwako. Obubaka bwe bwatuuka, gwe baabuwa okubusoma olw’obutamanya bulungi mpandiika na kusoma lulimi Luganda, yasoma nti “Mumutte”. Bwe batyo ne bakwata omusibe ne bamutta, so nga baali babalagidde bamute.
Empandiika y’Oluganda wamu n’ensoma ddala bisaana okwegendereza kubanga bw’owandiika ensirifu emu mu kifo ky’ebbiri oba bbiri mu kifo ky’emu amakulu gayinza okukyukira ddala ky’obadde otegeeza ne kibula.
Wekkaanye ebigambo bino wammanga:
1- Okuta: Kwe kuddira ky’obadde okutte n’okireka
Okutta: Kwe kuggyawo obulamu bw’ekintu oba omuntu.
2- Okuba: Kikolwa kiyambi.
Okubba: Kwe kutwala ekitali kikyo.
3- Okusa: Kwe kunyiga ekintu nga bw’okuuta okutuusa ky’okuuta bwe kifuuka buwunga.
Okussa: Kwe kuyingiza omukka mu mubiri nga bw’ogufulumya.
4- Kata: Kumpi
Katta: Akantu akaggyawo obulamu bw’omuntu.
5- Kaga: Oluga olutono
Kagga: Omugga omutono.
6- Kaza: Kwe kuddira ekintu ekibadde ekibisi n’okimalamu amazzi ne kikala.
Kazza: Akantu akakomyawo.
7- Kabi: Bulwa
Kabbi: Akantu akatwala ebitali byako.
8- Kagi: Eggi ettono.
Kaggi: Oluggi olutono.
9- Kaba: Eggumba ly’oluba.
Kabba: Akantu akaatwala ebitali byako
10- Kuza: Kwe kusobozesa ekintu okukula
Kuzza: Kwe kukomyawo ekintu.
11- Kuma: Fuuwa omukka ku muliro.
Kumma: Kwe kugaana okuwa omuntu ekintu.
12- Siga: Ssa ensigo mu ttaka zimere.
Sigga: Ekyewalula ekirina amagulu amangi ekiruma.
Ssiga: Erimu ku mayinja asatu agakola ekyoto, kwe bateeka sseppiki nga bafumba.
13- Sasa: Kwe kusaasaanya ebintu buli kimu waakyo.
Ssasa: We bookera ebyuma n’okuweesa.
14- Saba: Kwe kwogera ne Katonda mu buwombeefu.
Sabba: Nze saatwala bintu bitali byange.
15- Muka: Okulunga ekintu ekisusse obungi.
Mukka: Empewo etambula eva mu kintu nga kyaka.
16- Muto: Si mukulu.
Mutto: Akantu akagonda akatuulwako.
17- Mubi: Si mulungi.
Mubbi: Atwala ebitali bibye.
18- Kibo: Kiku
Kibbo: Ekiruke mu bukeedo n’obuso mwe basitulira ebintu.
19- Kisa: Kwe kukolera omuntu obulungi
Kissa: Kivaako okufa.
20- Toma: Tomatira.
Tomma: Togaana kumuwa.
21- Endagu: Omuntu alagula.
Endaggu: Kika kya mmere ya mu ttaka.
22- Bula : Nga tewali akulaba
Bbula: Ebintu nga tebiriiwo
23- Manya: Ekintu si kipya gy’oli.
Mannya: Kye bakutuuma nga kikwawula ku balala era nga kye bakuyita.
24- Yeba: Nafuwa
Yebba: Okwemulula oba okutwala ekintu kyo ate n’olowoozesa abalala nti waliwo akibbye
25- Gula: Okuwaayo ssente ofune ekintu
Ggula: Okusumulula oluggi omuntu n’aba ng’asobola okuyingira.
26- Kula: Weeyongerako mu myaka ne mu nneeyisa.
Kkula: Ekintu ekirungi era ekisanyusa okulaba.
27- Lugo: Olukomera
Luggo: Omuti omuteme, omutono ddala ate nga muwanvu.
28- Tuza: Okuleetera ekintu okutuga omuntu.
Tuzza: Okukuba mu mpolampla ky’okuba nga kivuga.
29- Tuga: Okunyiga obulago omuntu oba ekisolo ne kiremwa okussa
Tugga: Ekintu ekibadde kidduka okwesiba omulundi gumu
30- Tama: Ekintu nga okikkuse tokyakyetaaga
Tamma- Tagaana kuwa muntu kintu.
31- Bala: Okuzuula omuwendo gw’ekintu.
Bbala: Ettondo erigwa ku kintu ne liremerako
32- Fuba: Nyiikira
Ffuba: Ekifuba ekinene ennyo
33- Yaza: Kwe kuwenja ekifo oba ekintu ng’oliko ky’onoonya.
Yazza: Yali akitutte n’akikomyawo.
34- Baka: Kwe kukwata ekintu ekibeera kikukanyugiddwa.
Bakka: Baava waggulu ne badda wansi.
35- Okusa: Kwe kukuutira ekintu wakati w’amayinja okutuusa nga kifuuse buwunga.
Okussa: Okusika omukka ng’oguyingiza n’okugufulumya mu mubiri.
36- Ka: Ewammwe oba w’obeera.
Kka: Va waggulu odde wansi.
37- Okugula: Okuwaayo ssente bakuweemu ekintu.
Okuggula: Kwe kuta awayingirirwa awabadde awaggale.
38- Bikka: Okufuna ekintu n’okissa ku kintu ekirala ky’okitaddeko nga tekirabika.
Bbika: Kwe kusindika ekintu munda naddala mu mazzi.
Bika: Okulangirira okufa
39- Toba: Omuntu/ ekintu okuyiirwa amazzi.
Tobba: Totwala kintu kye batakuwadde.
40- Sajja: Saagenda gy’oli.
Ssajja: Omusajja omunene ennyo.
41- Kuba: Funa ekintu okikoonye ku muntu oba ekintu n’amaanyi ng’ogenderera okulumya.
Kubba: Okutwala ekintu kye batakuwadde.
42- Siba: Okunyweza ekintu ng’okozesa ekyayi, omuguwa oba ekirala.
Sibba: Sitwala kintu kye batampadde.
Mpandiike empeerezi bbiri oba emu?
Engeri ebigambo gye bikyusa amakulu okusinziira ku muwendo gw’empeerezi
Mu Luganda empandiika kikulu nnyo kubanga osobola okukyusa amakulu g’ekigambo ng’oyongeddemu bwongezi oba okutoolamu empeerezi emu.
Tunuulira ebigambo bino wammanga:
1- Okusesa Okuseesa
Okusesa: kwe kuleetera omuntu okuseka
Okuseesa: Kwe kusindika enku (oba ekintu ekitalina bulamu) mu kyoto (oba mu maaso) nga zibadde ziggweeredde.
2- Okusaka Okusaaka
Okusaka: Okukola omulimu ne bakusasulamu mmere.
Okusaaka: Kwe kukubaakuba ekikuta ky’omutuba n’okigaziya ng’okola olubugo
3- Okusona Okusoona
Okusona: Kwe kugatta ebitundu by’omukeeka awamu ng’okozesa empiso n’obuso oba ebyayi
Okusoona: Okusooka omuntu omulala ku kintu naye ky’abadde ayagala okufuna.
4- Ayola Ayoola
Ayola: Omuntu okukuza omwana mu mubiri omwoyo n’obwongo.
Ayoola: Omuntu okukuhhaanya ebintu n’abiggya we bibadde.
5- Okusenya Okuseenya
Okusenya: Kwe kukwata omuswaki n’olongoosa amannyo okugaggyako obucaafu
Okuseenya: Ze nviiri okugenda nga ziggwaamu langi yaazo enzirugavu ey’obutonde kyokka ate nga tezinnafuukira ddala nvi.
6- Okusiga Okusiiga
Okusiga: Kwe kukwata ensigo n’ozissa mu ttaka ng’oyagala zimere.
Okusiiga: Kwe kuddira omuntu oba ekintu n’okissaako ekintu ekirala ekikyusa langi yaakyo.
7- Okusiba Okusiiba
Okusiba: Kwe kunyweza ekintu ng’okozesa omuguwa ekyayi oba ekintu ekirala ekikikuumira awamu.
Okusiiba: Kwe kumala ebbanga nga tolya n’oyitibwako ebijjulo byonna ebiriibwa mu lunaku nga terunnaziba.
8- Okusula Okusuula
Okusula: Obudde okuziba ne bukusanga mu kifo era ne weebaka eyo okutuusa nga Bukedde.
Okusuula- Kwe kikwata ekintu n’okikanyuga.
9- Okukola Okukoola
Okukola: Kwe kubaako omulimu gwe weenyigiramu.
Okukoola: Kwe kuggya omuddo mu bimera byo bye wasimba.
10- Okusoba Okusooba
Okusoba: Ebintu okwonooneka oba okusukkamu.
Okusooba: Kwe kutambula empola
11- Okupika Okupiika
Okupika: Kwe kukozesa ebbomba oba ekyuma ekirala okussa omukka mu kintu; okugeza okussa omukka mu mupiira nga weeyambisa ebbomba.
Okupiika: Kwe kuwa omuntu ebintu ebisukkiridde naddala ebyokulya n’okunywa.
12- Okuseera Okusera
Okuseera: Kwe kussa ku kintu ky’otunda bbeeyi esukkiridde eyo gye kigwana.
Okusera: Ye muntu okutembebwa ekitambo n’adduka ekiro naddala ng’ali bukunya.
13- Okuleega Okulega
Okuleega: Kwe kusika ekintu ne kiwanvuwa okusinga bwe kibeera nga tokisise.
Okulega: Kwe kuloza ku kintu naddala ekyokunywa owulire obuwoomi bwakyo.
14- Okukoona Okukona
Okukoona: Kwe kuddira ekintu ekimu n’okikuba ku kintu ekirala.
Okukona: Y’emmere okugaana okuggya n’eddugaalirira
15- Okuboza Okubooza
Okuboza- Kwe kweringalinga n’ekintu n’omala nakyo ebbanga nga tolina ky’okikozesa.
Okubooza- Okujjuza ennyo ekintu, by’otaddemu ne bitandika n’okuyiika nga tokyalina w’ossa birala.
16- Okuwera Okuweera
Okuwera: Kwe kugaana ekintu ekibadde kikolebwa okuddamu okukolebwa.
Okuweera: Okuwummula/ okukkakkana
17- Okuwola Okuwoola
Okuwola: Ekintu okuggwaamu ebbugumu oba omuntu okukuwa ekintu eky’ebbanja.
Okuwoola: Kwe kugenda ng’osala ku kiti n’akambe oba ekiso, okukendeeza obunene bwakyo
18- Okuwuba Okuwuuba
Okuwuba: Ekintu okusoba.
Okuwuuba: Ouwanika omukono oba ekintu nga bw’okiggya eno okukizza eri.
19- Okuwoma Okuwooma
Okuwoma (omutwe): kwe kukulembera oba kwenyigira mu kukolebwa kw’ekintu.
Okuwooma: Ekintu ekinyuma oba ekyo ky’olya ne weenuguuna.
20- Okusika Okusiika
Okusika: Kwe kukwata ekintu n’okizza gy’oli ng’okozesa amaanyi
Okusiika: Kwe kussa butto mu ssefuluya n’ossa ku muliro olwo n’ossaamu ekintu n’ofumba nga totaddeem mazza oba okussa ekintu mu sseppiki enkalu etaliimu kintu kyonna n’ossa ku muliro n’ofumba nga bw’otabulamu
21- Okusala Okusaala
Okusala: Kwe kuddira ekintu eky’obwogi nga akambe oba akagirita n’okikozesa okukutula mu kintu ekirala oba okukireetako olubale.
Okusaala: Kwe kusinza kw’Abasiraamu
22- Okusaba Okusaaba
Okusaba: Kwe kugamba omuntu akuwe ekintu.
Okusaaba: Kwe kwesiiga ekintu ekigonda ku mubiri gwo.
23- Okulama Okulaama
Okulama: Kwe kusimattuka embeera y’okufa ng’obadde tosuubirwa.
Okulaama: Kwe kulaga b’oyagala basigaze ebintu byo ng’ofudde.
24- Okumala Okumaala
Okumala: Okukomekkereza ekintu ky’obadde okola.
Okumaala: Okusiiga ekintu kyonna n'okimetta.
25- Okusuba Okusuuba
Okusuba: Kye kintu okukuyitako ng’ate obadde oyagala okukyetabako oba ng’obadde okyakyagala.
Okusuuba: Kwe kuwuuba ekintu mu bbanga kyokka nga kiriko ekitundu ekimu ekirina ekikikutte
26- Okutuma Okutuuma
Okutuma- Kwe kuwa omuntu ekiragiro akole ekintu.
Okutuuma- Kwe kussa ebintu awamu ne bikola akaswa oba okuwa ekintu erinnya.
27- Okutama Okutaama
Okutama- Kye kintu okukunyiwa n’oba nga tokyakyagala.
Okutaama: Kwe kukambuwala nga tokyawuliriza nsonga, busungu bwe bukukozesa.
28- Okutega Okuteega
Okutega: Kwe kussaawo omutego okwase omuntu oba ekintu
Okuteega: Kwe kuzinduukiriza omuntu nga tategedde oluvannyuma lw’okumulindira mu kafo w’omanyi nti ajja kuyitawo.
29- Okuvuma Okuvuuma
Okuvuma: Kwe kugamba omuntu ebigambo ebimutyoboola, okumulengezza n’okumunyiiza.
Okuvuuma: Eddoboozi erikolebwa emmotoka oba ensolo.
30- Okuwoza Okuwooza
Okuwoza: Kwe kumalamu ekintu ebbugumu ne kinnyogoga
Okuwooza: Kwe kulobola ekintu.
31- Okubuza Okubuuza
Okubuza: Kwe kuggyawo ekintu ne kiba nga tewali amanyi gye kiri
Okubuuza: Kwe kulamusa omuntu oba okubaako by’omusaba akutegeeze.
32- Okukula Okukuula
Okukula: Kye kintu oba omuntu okweyongerako mu myaka oba ekiseera ky’amaze
Okukuula: Kwe kusigula ekintu ekyamera mu ttalka n’okiggyamu bukolokolo.
33- Wema Weema
Wema: kwe kukozesa olulimi okusitula obusigo obutono nga obw’entungo okubussa mu kamwa ng’ogenda kubulya.
Weema: Akayumba akakole mu ttundubaali oba olugoye olukaluba mw’osobola okusula oba okweggama enkuba n’omusana.
34- Bana Baana
Bana: Guno muwendo gwa bantu; abasajja, abakazi oba abaana nga bali 4.
Baana: Abantu abatannaweza myaka 18
35- Bina Biina
Bina: Kitegeeza 400.
Biina (ensige): Kwe kusitula ebisige okubyambusa n’okubissa mu ngeri evuma n’okulengezza.
36- Kama Kaama
Kama: Kwe kukamula amabeere g’ekisolo ekiyonsa okuggyamu amata.
Kaama: Kino kika kya mmere ya mu ttaka kimera mu bibira.
37- Okukaka Okukaaka
Okukaka: Kwe kukozesa omuntu ekintu nga teyeeyagalidde oba olw’empaka.
Okukaaka- Kye kintu okuba nga ekimenyeka ne kivaako mu kifo we kyandibadde
38- Okukiina Okukina
Okukiina- Kwe kwogera ekintu nga taokitegeeza oba okuteeka omuntu mu kifo ky’omanyi nti takigyamu
Okukina: Kwe kuzingako abantu n’obatuulako ng’obayitiriddeko oba obasukkulumyeko.
39- Akaaba Akaba
Akaaba: Ye muntu okuba mu maziga
Akaba: ly’eggumba ly’oluba.

robotstxt: allowed

filter: keep


text:
Amawulire
Omubaka Basalirwa ayagala gavumenti eteese naba ADF
Ivan Ssenabulya
November 19th, 2021
Bya Benjamin Jumbe
Gavumenti esabiddwa okwetaba mu nteseganya nabajambula aba Allied Democratic Forces.
Okusaba kuno kukoleddwa omubaka wa munisipaali ye Bugiri, Asuma Basalirwa nga yakulembera ekibiina kya Justice Forum.
Basalirwa ategezezza palamenti nti poliisi yakaksizza obulumbganayi buno bwakoleddwa ba ADF, ngeseteganya zezetagisa, nga bwebakikola nabayekera aba Lord’s Resistance Army aba Joseph Kony
Ekiteeso kino era kiwagiddwa omubaka wa Busiro, omubaka Medard Ssegona.


text:
Ezera 3
Endagaano Enkadde nʼEndagaano Empya
Okuddaabiriza Ekyoto
3 (A)Omwezi ogw’omusanvu bwe gwatuuka, Abayisirayiri ne bava mu bibuga gye baali, ne bakuŋŋaanira e Yerusaalemi nga bali bumu. 2 (B)Awo Yesuwa mutabani wa Yozadaki ne bakabona banne, ne Zerubbaberi mutabani wa Seyalutyeri n’ab’ennyumba ye ne batandika okuzimba ekyoto kya Katonda wa Isirayiri, okuweerangako ebiweebwayo ebyokebwa nga bwe kyawandiikibwa, mu Mateeka ga Musa omusajja wa Katonda. 3 (C)Newaakubadde nga baalina entiisa ey’abamawanga agaali gabeetoolodde, basooka okuzimba ekyoto ku musingi gwakyo ne bawaayo ebiweebwayo ebyokebwa eri Mukama, nga bawaayo eby’enkya n’eby’akawungeezi. 4 (D)Era ng’etteeka bwe liri, ne bakwata embaga ey’ensiisira ne bawaayo ebiweebwayo ebyokebwa ebya buli lunaku ng’omuwendo ogwetaagibwa buli lunaku bwe gwali. 5 (E)N’oluvannyuma baawaayo ebiweebwayo ebyokebwa ebya buli kiseera, omwezi nga gwa kaboneka ne ku buli mbaga zonna ezaatukuzibwa eza Mukama ezaalagirwa, ate n’ekiweebwayo ekya buli muntu eyawaayo eri Mukama ekiweebwayo awatali kuwalirizibwa. 6 Okuva ku lunaku olw’olubereberye olw’omwezi ogw’omusanvu ne batandika okuwaayo ebiweebwayo ebyokebwa eri Mukama, newaakubadde ng’omusingi gwa yeekaalu ya Mukama gwali tegunnazimbibwa.
Okuddaabiriza Yeekaalu
7 (F)Ne bawa abazimbi n’ababazzi ensimbi, ne bawa n’ab’e Sidoni n’ab’e Tuulo ebyokulya n’ebyokunywa n’amafuta, okuleeta emivule okuva mu Lebanooni okugituusa ku nnyanja e Yopa, ng’ekiragiro kya Kuulo kabaka w’e Buperusi bwe kyali.
8 (G)Awo mu mwezi ogwokubiri mu mwaka ogwokubiri nga batuuse awali yeekaalu ya Katonda mu Yerusaalemi, Zerubbaberi mutabani wa Seyalutyeri, ne Yesuwa mutabani wa Yozadaki ne baganda baabwe bakabona n’Abaleevi ne bonna abajja e Yerusaalemi okuva mu buwaŋŋanguse ne batandika omulimu ogw’okuzimba, era ne beerondamu abaali ab’emyaka amakumi abiri egy’obukulu, n’okusingawo, okulabirira omulimu ogw’okuddaabiriza yeekaalu ya Mukama. 9 (H)Awo Yesuwa ne batabani be ne baganda be, ne Kadumyeri ne batabani be, ne bazzukulu ba Yuda, nga bayambibwako ne batabani ba Kenedadi n’Abaleevi bonna ne bavunaanyizibwa okulabirira omulimu ogw’okuddaabiriza ennyumba ya Mukama.
10 (I)Awo abazimbi bwe baamala okuzimba omusingi gwa yeekaalu ya Mukama, bakabona nga bambadde ebyambalo byabwe ne bavaayo nga bakutte amakondeere, n’abaleevi, bazzukulu ba Asafu, nga bakutte ebitaasa, ne bayimirira mu bifo byabwe okutendereza Mukama, nga Dawudi kabaka wa Isirayiri bwe yateekateeka. 11 (J)Ne bayimba ennyimba ez’okwebaza n’okutendereza Mukama nga boogera nti,
“Mulungi,
n’okwagala kwe eri Isirayiri kubeerera emirembe gyonna.”
Abantu bonna ne bayimusa amaloboozi gaabwe nga batendereza Mukama, kubanga omusingi gw’ennyumba ya Mukama gwali guzimbiddwa. 12 (K)Naye bangi ku bakabona n’Abaleevi abakadde, n’Abakulu b’ebika, abaalaba yeekaalu eyasooka, ne bakaaba nnyo ng’amaloboozi gaabwe gawulikika bwe baalaba ng’omusingi gwa yeekaalu empya guzimbiddwa, newaakubadde ng’abalala bangi baasanyuka nnyo nga bwe baleekaana; 13 (L)nga si kyangu okwawula amaloboozi g’abo abaali bakaaba n’abaali basanyuka, kubanga abantu bonna baawowogana mu ddoboozi ery’omwanguka, era n’amaloboozi gaabwe ne gawulirwa wala.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ekibinja ky’abalamazi abasoba mu 2000 ekivudde mu ssaza lye klezia erye Fortportal kituuse e Namugongo.
Abalamazi bano batambudde kilometer 300,bangi batuuse bazimbye ebigere.
Bwebabadde bayingira Kampala bakulembeddwamu band ya police.
Bano bebagenda okukulemberamu emikolo gy’omwaka guno ku kiggwa ky’abakatuliki.
Ministry y’eby’obulamu neekitongole ekiduukirize eri abagudde ku buzibu ekya Uganda Red-cross, batadewo enteekateeka yokujjanjaba abantu abatambuza ebigere okugenda okulamaga e Namugongo.
Ayogerera Uganda Red-cross, Irene Nakasiita, agamba nti bataddewo emmotoka za ambulance ku makubo ga mwasa njala eziduukirira abali mu bwetaavu.
Nakasiita agamba nti waliwo nebibinja byabakugu abateekeddwawo okuyambako okunyiga ebinywa byabantu abatambudde engendo empanvu, n’abazimbye ebigere n’amagulu.
Abalamazi bamu batuuse bawenyera nnyo nga nabamu ebigere bizzeeko amabwa.
Abalamazi bano mubaddemu abalamaze omulundi ogusoose, era olutuuse e Namugongo basoose kutendereza Katonda n’omwebaza abajulizi abaafirira eddiini, nti bebaabawa eky’okuyiga.
Bagamba nti balina okukkiriza nti nabo kyekibasobozesezza okutambula kilometer 300 nebatuuka ku kiggwa ky’abajulizi e Namugongo, wakati mu kulumwa ebigere n’amagulu n’embeera endala enzibu zebatambuliddemu naddala ku makubo ewabadde emmotoka nga zijula okubakooma.


text:
1 Bassekabaka 20
Endagaano Enkadde nʼEndagaano Empya
Benikadadi Alumba Samaliya
20 (A)Awo Benikadadi kabaka w’e Busuuli n’akuŋŋaanya eggye lye lyonna wamu ne bakabaka amakumi asatu mu babiri n’embalaasi n’amagaali gaabwe, bonna ne bambuka okuzingiza Samaliya n’okulwana nakyo. 2 N’atuma ababaka mu kibuga eri Akabu kabaka wa Isirayiri ng’agamba nti, “Bw’ati bw’ayogera Benikadadi nti, 3 ‘Effeeza yo ne zaabu yo byange ate era ne bakyala bo abasinga obulungi n’abaana bo nabo bange.’ ”
4 Kabaka wa Isirayiri n’addamu nti, “Nga bw’ogambye, mukama wange kabaka, nze ne bye nnina byonna bibyo.” 5 Ababaka ne baddayo ewa Akabu nate ne bamugamba nti, “Kino Benikadadi ky’agamba nti, ‘Natuma nga njagala ffeeza yo ne zaabu yo, n’abakyala bo n’abaana bo. 6 Naye olunaku lw’enkya essaawa nga zino nzija kuweereza abakungu bange banoonyeemu mu lubiri lwo ne mu nnyumba z’abakungu bo, era bajja kutwala ebibyo byonna eby’omuwendo.’ ”
7 (B)Awo kabaka wa Isirayiri n’ayita abakadde bonna ab’ensi, n’abagamba nti, “Mulabe omusajja ono bw’anoonya emitawaana! Bwe yatumya bakyala bange n’abaana bange wamu ne ffeeza yange ne zaabu yange, sabimumma.”
8 Abakadde n’abantu bonna ne bamuddamu nti, “Tomuwuliriza wadde okukkiriziganya naye.”
9 Awo kabaka n’addamu ababaka ba Benikadadi nti, “Mutegeeze mukama wange kabaka nti, ‘Omuddu wo nzija kukola byonna bye walagidde ku ntandikwa, naye kino eky’oluvannyuma siyinza kukikola.’ ”
10 (C)Awo Benikadadi n’aweereza obubaka obulala eri Akabu nti, “Bakatonda bankole bwe batyo n’okukirawo, enfuufu ya Samaliya bwe teebune mu bibatu by’abasajja bonna abangoberera.”
11 (D)Kabaka wa Isirayiri n’amuddamu nti, “Mumugambe nti, ‘Eyeesiba ebyokulwanyisa aleme okwenyumiriza ng’oyo abyesumulula.’ ”
12 (E)Benikadadi bwe yawulira obubaka obwo, ng’ali mu kutamiira ne bakabaka abalala mu weema zaabwe, n’alagira abasajja be nti, “Mweteeketeeke okulumba.” Ne beeteekateeka okulumba ekibuga.
Akabu Awangula Benikadadi
13 (F)Mu kiseera ekyo ne wabaawo nnabbi eyajja eri Akabu kabaka wa Isirayiri n’alangirira nti, “Bw’ati bw’ayogera Mukama nti, ‘Olaba eggye lino eddene? Nzija kulikuwa mu mukono gwo leero, otegeere nga nze Mukama.’ ”
14 (G)Akabu n’abuuza nti, “Anakikola atya?” Nnabbi n’addamu nti, “Bw’ati bw’ayogera Mukama nti, ‘Abavubuka bo ab’abaduumizi b’amasaza, bajja kukubeera.’ ”
Akabu ne yeeyongera okubuuza nti, “Ani anasooka okulumba?”
Nnabbi n’addamu nti, “Ggwe.”
15 Awo Akabu n’ayita abavubuka ab’abaduumizi b’amasaza, ne bawera ebikumi bibiri mu asatu mu babiri (232). Era n’akuŋŋaanya ne Isirayiri yenna, bonna awamu ne baba kasanvu (7,000). 16 (H)Ne batabaala mu ttuntu nga Benikadadi ne bakabaka amakumi asatu mu ababiri be yali alagaanye nabo bali mu kutamiira. 17 Abavubuka b’abaduumizi b’amasaza be baasooka okulumba.
Naye Benikadadi yali atumye ababaka okuketta, ne bamutegeeza nti, “Waliwo abasajja abajja nga bava Samaliya.”
18 N’ayogera nti, “Bwe baba bazze na mirembe, mubawambe, ne bwe baba nga baze ku lutalo, era mubawambe.” 19 Abavubuka b’abaduumizi b’amasaza ne bafuluma ne balumba okuva mu kibuga, nga n’eggye libagoberera. 20 Buli omu ku bo n’atta gwe yayolekera. Abasuuli ne badduka, nga n’Abayisirayiri bwe babagoba, naye Benikadadi kabaka w’e Busuuli n’awonera ku mbalaasi n’abamu ku basajjabe abeebagala embalaasi. 21 Awo kabaka wa Isirayiri n’abagobera ddala era n’awamba embalaasi n’amagaali, era Abasuuli bangi ne bafa.
22 (I)Awo ebyo nga biwedde, nnabbi n’agenda eri kabaka wa Isirayiri n’amugamba nti, “Weenyweze, olabe ekiteekwa okukolebwa, kubanga omwaka ogunaddirira kabaka w’e Busuuli ajja kukulumba nate.” 23 (J)Mu kiseera ekyo, abakungu ba kabaka w’e Busuuli ne bamuwa amagezi nti, “Bakatonda b’Abayisirayiri bakatonda ba nsozi, era kyebavudde batusinza amaanyi. Naye bwe tunaabalwanyisizza mu lusenyi, mazima ddala tunaabasinza amaanyi. 24 Kola bw’oti, ggyawo bakabaka bonna mu bifo byabwe eby’okuduumira, osseewo abaduumizi abalala. 25 Oteekwa okufuna eggye ery’enkana liri lye wafiirwa, embalaasi edde mu kifo ky’embalaasi, n’eggaali mu kifo ky’eggaali, tulyoke tulwane nabo mu lusenyi, olwo tunaabasinzizza ddala amaanyi.” N’abawuliriza era n’akola bw’atyo.
26 (K)Omwaka ogwaddirira Benikadadi n’akuŋŋaanya Abasuuli, n’ayambuka mu Afeki okulwana ne Isirayiri. 27 (L)Awo abantu ba Isirayiri nabo ne bakuŋŋaana ne baweebwa entanda yaabwe, ne bagenda okubasisinkana. Abayisirayiri ne basiisira okuboolekera ne bafaanana ng’ebisibo bibiri ebitono eby’embuzi, naye Abasuuli ne babuna ensi yonna. 28 (M)Awo omusajja wa Katonda n’asembera, n’agamba kabaka wa Isirayiri nti, “Bw’ati bw’ayogera Mukama nti, ‘Olw’okuba Abasuuli balowooza nga Mukama Katonda wa ku nsozi so si Katonda wa mu biwonvu, ndigabula eggye lino eddene mu mukono gwo, otegeere nga nze Mukama.’ ”
29 Ne basiisira nga boolekaganye okumala ennaku musanvu, ku lunaku olw’omusanvu ne balumbagana. Abayisirayiri ne batta abaserikale ab’ebigere Abasuuli emitwalo kkumi mu lunaku lumu. 30 (N)Abalala ne baddukira mu kibuga Afeki, era eyo bbugwe w’ekibuga ekyo gye yagwira ku bantu emitwalo musanvu ku baali bawonyeewo.
Akabu Asaasira Benikadadi
Benikadadi naye nadduka ne yeekweka mu kibuga mu kimu ku bisenge eby’omunda. 31 (O)Abakungu be ne bamugamba nti, “Laba, tuwulidde nti bakabaka b’ennyumba ya Isirayiri, ba kisa, twesibe ebibukutu mu biwato byaffe, tuzingirire emige ku mitwe gyaffe tugende ewa kabaka wa Isirayiri, oboolyawo anaakusaasira.”
32 Ne beesiba ebibukutu mu biwato byabwe, ne bazingirira emige ku mitwe gyabwe, ne balaga ewa kabaka wa Isirayiri, ne bamugamba nti, “Omuddu wo Benikadadi agamba nti, ‘Nkwegayiridde tonzita.’ ” Kabaka n’ababuuza nti, “Akyali mulamu? Oyo muganda wange.”
33 Abasajja ne balowooza nti ako kabonero kalungi, era ne banguwa okwogera nti, “Weewaawo, muganda wo Benikadadi.” Kabaka n’ayogera nti, “Mugende mumuleete.” Benikadadi bwe yavaayo, Akabu n’amuleetera mu gaali lye.
34 (P)Awo Benikadadi n’agamba nti, “Ndikuddiza ebibuga kitange bye yawamba ku kitaawo, era olyessizaawo obutale obubwo ggwe mu Ddamasiko, nga kitange bwe yakola mu Samaliya.” Akabu n’addamu nti, “Nzija kukuleka ogende nga tukoze endagaano.” Era ne bakola endagaano, n’amuleka n’agenda.
Nnabbi Anenya Akabu
35 (Q)Omu ku batabani ba bannabbi n’agamba munne nti, “Katonda alagidde onfumite n’ekyokulwanyisa kyo,” naye munne oyo n’agaana.
36 (R)Mutabani wa nnabbi n’ayogera nti, “Olw’obutagondera ddoboozi lya Mukama, bw’onooba wakava wano, empologoma eneekutta.” Awo bwe baali kyebajje baawukane, n’asanga empologoma era n’emutta.
37 Mutabani wa nnabbi n’asanga omusajja omulala, n’amugamba nti, “Nfumita, nkwegayiridde.” Omusajja n’amufumita n’amuleetako ekiwundu. 38 Awo n’agenda n’alindirira kabaka mu kkubo, ne yeebuzaabuza ng’abisse ekiremba kye ku maaso ge. 39 (S)Kabaka bwe yali ng’ayitawo, mutabani wa nnabbi n’amukoowoola ng’agamba nti, “Omuddu wo yagenze wakati mu lutalo, ne wabaawo omuserikale eyandetedde omusibe n’aŋŋamba nti, ‘Kuuma omusajja ono. Bw’anaabula ggw’onottibwa mu kifo kye, oba si kyo oteekwa okusasula kilo amakumi asatu mu nnya eza ffeeza.’ 40 Omuddu wo bwe yali ng’atawaana erudda n’erudda, laba omusajja n’abula.”
Kabaka wa Isirayiri n’amuddamu nti, “Ogwo musango gwo, era ogwesalidde.”
41 Awo mutabani wa nnabbi n’ayanguwa, okuggya ekiremba ku maaso ge, kabaka wa Isirayiri n’amutegeera nga y’omu ku bannabbi. 42 (T)N’agamba kabaka nti, “Bw’ati bw’ayogera Mukama nti, ‘Otadde omusajja gwe namaliridde okutta. Noolwekyo ggw’ojja okufa mu kifo kye, n’abantu bo bafe mu kifo ky’abantu be.’ ” 43 (U)Kabaka wa Isirayiri n’alaga mu lubiri lwe e Samaliya ng’aswakidde era nga munyiivu.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Baminisita bakkiriza bannasayansi bongerwe Omusaala
Ivan Ssenabulya
August 24th, 2021
Bya Rita Kemigisa,
Olukiiko lwa baminisita luyisiza ekiteeso ekyokwongeza bannansayansi omusaala mu ggwanga lino.
Okusinzira ku minisita omubeezi avunanyizibwa ku kulungamya eggwanga Chris Baryomunsi,baminisita olunaku lweggulo bakkirizza abasomesa bannasayansi, ba pulofeesa, batuta, ne balekichala bongerwe omusaala.
Omukulembeze weggwanga aludde nga ayagala bano okubongeza omusaala nga agamba nti ayagala Uganda eyenkya okutambulira ku musingi ogwa sayansi ne technologia.
Museveni ayagala buli omwezi bapulofeesa basasulwe Shs15m, ba senior medical consultants Shs17m, abasomesa ba university Shs12.2m, ate doctors Shs5m.


text:
Amawulire
Abayekeera e Congo bawanise- Pulezidenti Museveni awera
Ali Mivule
November 5th, 2013
Omukulembeze w’eggwanga Yoweri Kaguta Museveni ategeezezza ng’amawanga ga Africa bwegalina obusobozi bwonna obwetagisa okumalawo okulwanagana mu ggwanga lya Congo.
Ono agamba nti emikago omuli ogwa SADC, African Union ne n’ogutaba amawanga agali mu bitundu ebyetoloddwa Nalubaale girina obusobozi okukola ku kizibu kino , era nga akadde konna bagenda kutuula bateese ku nsonga eno.
Ono akwogera bino asinzidde mu lusirika olwetabiddwamu abakulembze ba Africa wansi w’omukago ogwa SADC nga luno lukubiriziddwaomukulembeze wa Malawi Joyce Banda.
Mu ngeri yeemu ng’okulwanagana mu ggwanga lya Congo kukyagenda maaso, abanoonyi b’obubudamo bakyeyiwa wano mu ggwanga mu kitundu kye Bunagana ,nga eno weewali okulwanagana wakati wabayeekera kko namagye ga congo
Omwogezi w’ekitongole ekiddukirize ekya Uganda Red Cross, Catherine Ntabadde agamba nti bakyetegereza embeera nga bw’eri n’oluvanyuma balabe eky’okuzzaako.
Bino bigenze okubaawo nga gavumenti ya Congo yakalangirira nga bw’ewangudde abayekeera nga nabo bakkirizza nti bawanise


text:
Yobu 19
Endagaano Enkadde nʼEndagaano Empya
Yobu Amuddamu
19 Awo Yobu n’addamu nti:
2 “Mulikomya ddi okunnyigiriza
ne mummenya n’ebigambo?
3 Emirundi kkumi nga munvuma;
temukwatiddwa nsonyi kunnumba.
4 (A)Bwe kiba nga kituufu nti nawaba,
obukyamu bwange, bwange nzekka.
5 (B)Bwe muba munneegulumiririzaako
ne mukozesa obulumi bwange okunfeebya,
6 (C)mumanye nga Katonda ankoze bubi
era anzingizza mu kitimba kye.
7 (D)“Wadde nga nkaaba nti, ‘Mpisiddwa bubi,’ siddibwamu;
ne bwe nkuba enduulu, tewali antaasa.
8 (E)Azibye ekkubo lyange sisobola kuyita;
amakubo gange agalese mu kizikiza.
9 (F)Anziggyeeko ekitiibwa kyange
n’anziggyako n’engule ku mutwe gwange.
10 (G)Anjuzaayuza ku buli ludda okutuusa lwe watasigalawo kantu,
asigula essuubi lyange ng’omuti.
11 (H)Obusungu bwe bumbubuukirako;
ambala ng’omu ku balabe be.
12 (I)Amaggye ge galumba n’amaanyi;
ganzimbako enkomera
ne gagumba okwetooloola weema yange.
13 (J)“Anziggyeeko baganda bange;
abo bwe twali tumanyiganye banviiriddeko ddala.
14 Ab’ekika kyange banviiriddeko ddala,
mikwano gyange ginneerabidde.
15 Abagenyi bange n’abaweereza bange abawala, bampisa nga gwe batamanyi,
ne bandaba nga munnagwanga.
16 Mpita omuddu wange naye tawulira,
wadde nga mwegayirira n’akamwa kange.
17 Omukka gwange gwe nzisa, guwunyira bubi mukyala wange;
nakyayibwa baganda bange bennyini.
18 (K)N’obulenzi obuto bunsekerera;
buli lwe bundaba bunvuma.
19 (L)Mikwano gyange gyonna enfirabulago gya nkyawa;
abo be nnayagalanga banneefuukira.
20 (M)Siriiko bwe ndi wabula ndi ddiba na magumba:
nsigazzaawo bibuno byokka.
21 “Munkwatirwe ekisa mikwano gyange, munkwatirwe ekisa,
kubanga omukono gwa Katonda gunkubye.
22 (N)Lwaki munjigga nga Katonda bw’anjigga?
Omubiri gwe mufunye tegumala?
23 (O)“Singa nno ebigambo byange byawandiikibwa,
Singa byawandiikibwa ku muzingo, bandiguwadde ani?
24 Singa byawandiikibwa n’ekyuma ku lubaati,
oba okuwandiikibwa ku lwazi ne bibeerawo emirembe n’emirembe!
25 (P)Mmanyi nga Omununuzi wange mulamu,
era nga ku nkomerero aliyimirira ku nsi.
26 (Q)Era ng’olususu lwange bwe luweddewo,
kyokka mu mubiri gwange ndiraba Katonda;
27 (R)nze mwene ndimulaba,
n’amaaso gange, Nze, so si mulala.
Emmeeme yange ng’eyaayaana munda mu nze!
28 “Bwe mugamba nti, ‘Tujja kumuyigganya,
kubanga ensibuko y’emitawaana eri mu ye;’
29 (S)nammwe bennyini musaana mutye ekitala.
Kubanga obusungu buleeta okubonereza okw’ekitala,
olwo mulyoke mumanye ng’eriyo okusalirwa omusango.”
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Olubereberye 30 LCB – Mattiyu 30 HCB
Batabani ba Biira ne Zirupa
130:1 a Lub 29:31; 1Sa 1:5-6 b Lv 18:18Laakeeri bwe yalaba nga tazaalidde Yakobo baana, n’akwatirwa muganda we obuggya; n’agamba Yakobo nti, “Mpa abaana oba si ekyo nzija kufa!”
230:2 Lub 16:2; 20:18; 29:31Obusungu bwa Yakobo ne bubuubuukira Laakeeri, n’amugamba nti, “Nze Katonda akummye okuzaala?”
330:3 Lub 16:2Laakeeri kwe kumwanukula nti, “Omuweereza wange Biira wuuno, weetabe naye azaalire ku maviivi gange, ndyoke nfune abaana nga mpita mu ye.30:3 weetabe naye azaalire ku maviivi gange, ndyoke nfune abaana nga mpita mu ye Empisa eyo yaleetebwa mu nnyumba ya Ibulayimu okuva mu bantu ab’omu buvanjuba.” 430:4 a nny 9, 18 b Lub 16:3-4N’alyoka amuwa omuweereza we Biira okuba mukazi we, Yakobo ne yeetaba naye. 5Biira n’aba olubuto n’azaalira Yakobo omwana owoobulenzi.
630:6 a Zab 35:24; 43:1; Kgb 3:59 b Lub 49:16-17Awo Laakeeri n’agamba nti, “Katonda ankoze bulungi, n’awulira eddoboozi lyange, n’ampa omwana owoobulenzi.” Kyeyava amutuuma Ddaani. 7Biira omuweereza omukazi owa Laakeeri n’aba olubuto ate, n’azaalira Yakobo omwana owoobulenzi owookubiri. 830:8 a Kos 12:3-4 b Lub 49:21Laakeeri n’alyoka agamba nti, “Nnwanye ne muganda wange okulwana okw’amaanyi era mpangudde;” omwana kyeyava amutuuma Nafutaali.
930:9 nny 4Awo Leeya bwe yalaba akomye okuzaala, n’addira omuweereza we Zirupa n’amuwa Yakobo abe mukazi we. 10Zirupa omuweereza wa Leeya n’alyoka azaalira Yakobo omwana owoobulenzi; 1130:11 Lub 49:19Leeya n’agamba nti, “Guno mukisa gwennyini!” Kwe kumutuuma Gaadi.
12Ate Zirupa omuweereza wa Leeya n’azaalira Yakobo omwana owoobulenzi owookubiri. 1330:13 a Zab 127:3 b Nge 31:28; Luk 1:48 c Lub 49:20Leeya n’agamba nti, “Neesiimye! Kubanga abakazi banampita wa mukisa;” kyeyava amutuuma Aseri.
1430:14 Lu 7:13Lumu mu biseera eby’amakungula g’eŋŋaano Lewubeeni n’agenda mu nnimiro, n’anoga amadudayimu,30:14 Amadudayimu bibala ebiyamba ku luzaalo mu basajja n’abakazi. n’agaleetera nnyina Leeya. Laakeeri n’agamba Leeya nti, “Nkusaba ompe ku madudayimu g’omwana wo.” 1530:15 Kbl 16:9, 13Kyokka ye n’amuddamu nti, “Okiyita kitono ggwe okunnyagako baze? Ate otwale n’amadudayimu g’omwana wange?” Laakeeri n’amugamba nti, “Kale anaaba naawe ekiro kino olw’amadudayimu g’omwana wo.”
16Yakobo bwe yakomawo okuva mu nnimiro akawungeezi, Leeya n’afuluma okumusisinkana, n’amugamba nti, “Weetabe nange, kubanga nkuguze n’amadudayimu g’omwana wange.” Kwe kwetaba naye.
1730:17 Lub 25:21Katonda n’awulira Leeya, n’aba olubuto, n’azaalira Yakobo omwana owoobulenzi owookutaano. 1830:18 Lub 49:14Leeya n’agamba nti, “Katonda ansasudde empeera yange, kubanga nawa baze, omuweereza wange,” omwana kyeyava amutuuma Isakaali.
19Leeya n’aba olubuto ate, n’azaalira Yakobo Omwana owoobulenzi ow’omukaaga. 2030:20 Lub 35:23; 49:13; Mat 4:13Leeya kwe kugamba nti, “Katonda ampadde ekirabo, kaakano baze anaabanga nange, kubanga muzaalidde abaana aboobulenzi mukaaga.” Ow’omukaaga kyeyava amutuuma Zebbulooni.
21Oluvannyuma n’azaala omwana owoobuwala, n’amutuuma Dina. 2230:22 a Lub 8:1; 1Sa 1:19-20 b Lub 29:31Ate Katonda n’ajjukira Laakeeri, n’amuwulira n’aggula olubuto lwe. 2330:23 a nny 6 b Is 4:1; Luk 1:25N’aba olubuto n’azaalira Yakobo omwana owoobulenzi, Laakeeri n’agamba nti, “Katonda anziggyeeko okunyoomebwa;” 2430:24 a Lub 35:24; 37:2; 39:1; 49:22-26 b Lub 35:17n’amutuuma Yusufu, ng’agamba nti, “Mukama annyongere omwana omulenzi.”
Yakobo Ateesa ne Labbaani
2530:25 Lub 24:54Laakeeri bwe yazaala Yusufu, Yakobo n’agamba Labbaani nti, “Nsiibula, ŋŋende ewaffe mu nsi yaffe. 2630:26 Lub 29:20, 30; Kos 12:12Mpa bakazi bange n’abaana bange, be nkuweererezza, ondeke ŋŋende: kubanga omanyi okuweereza kwe nkuweerezza.”
2730:27 Lub 26:24; 39:3, 5Labbaani kwe kumuddamu nti, “Nga bwe nfunye omukisa mu ggwe, nkusaba oleme kuva wano, kubanga ndabye nga Mukama yampa omukisa ku bubwo. 2830:28 Lub 29:15Ntegeeza empeera yo nange ngikuwe.” 2930:29 a Lub 31:6 b Lub 31:38-40Yakobo n’amuddamu nti, “Ggwe kennyini omanyi nti nkuweerezza era n’ensolo zo nga nzaazizza. 3030:30 1Ti 5:8Kubanga walina ntono nga sinnajja, naye zeeyongedde nnyo; era Mukama n’akuwa omukisa buli gye n’addanga. Naye kaakano nze ndikolera ddi ennyumba yange?”
31Labbaani kwe ku mubuuza nti, “Nkuwe ki?” Yakobo n’amuddamu nti, “Tojja kubaako ky’ompa, okuggyako okunkolera kino, ndyoke nneeyongere okulunda ekisibo kyo: 3230:32 Lub 31:8, 12nzikiriza mpite mu kisibo kyo leero, nziggyemu buli ndiga enkulu eza bugondo n’eza bitanga, n’endiga ento enzirugavu, n’embuzi eza bugondogondo n’ezabitanga mu mbuzi, era ezo ze zinaabeera empeera yange. 33Kale oluvannyuma lwa byonna obutuukirivu bwange bulimpolereza bw’olijja okukebera bw’onsasudde. Bw’olisanga embuzi yonna etali ya bugondogondo n’eya bitanga, oba endiga yonna enkazi enzirugavu eyo eribalibwa nti nnagikubbako.”
34Labbaani n’amuddamu nti, “Ekyo kirungi. Kale kibeere bwe kityo nga bw’ogambye.” 3530:35 Lub 31:1Naye ekiro ekyo Labbaani n’aggya mu kisibo embuzi ennume eza biwuuga n’eza bitanga, n’embuzi enkazi zonna eza bugondogondo n’eza bitanga, buli eyalina ebbala eryeru, na buli ndiga nzirugavu n’aziwa abaana be bazirunde; 36nga beesudde ebbanga eritambulirwa ennaku ssatu okuva ku ye okutuuka ku Yakobo. Yakobo ye n’alunda ezo ezaasigalawo ku kisibo kya Labbaani.
37Awo Yakobo n’addira obuti bw’omulibine omubisi, n’obw’omusakedi, n’obw’omwalamoni n’abususumbulako ebikuta mu bukuubo. 38N’asimba obuti bw’asasambudde mu maaso g’ebisibo ku by’esero ensolo we zanyweranga. 39Bwe zajjanga okunywa ne ziwakiranga mu maaso g’obuti obwo, ne zizaalanga eza biwuuga, n’eza bugondogondo n’eza bitanga. 40Yakobo n’ayawula ento ne zibeera zokka. Naye endala n’azitunuza okwolekera eza biwuuga n’enzirugavu eza Labbaani. Bw’atyo ne yeekolera ebisibo eby’enjawulo, n’atagatta zize na za Labbaani. 41Buli nsolo enkazi ez’amaanyi bwe zaabanga zigenda okuwaka nga Yakobo ateeka ku by’esero obuti bwe buli okwolekera ensolo ezigenda okuwaka, ziwakire okumpi nabwo. 42Naye ku nsolo ennafu teyabutekangawo. Olwo ensolo ennafu ne zibanga za Labbaani, zo ez’amaanyi ne zibanga za Yakobo. 4330:43 nny 30; Lub 12:16; 13:2; 24:35; 26:13-14Mu ngeri eyo Yakobo n’agenda ng’agaggawalira ddala nnyo, n’afuna ebisibo bingi ddala, wamu n’abaweereza abakazi n’abasajja; era n’afuna n’eŋŋamira n’embalaasi.


text:
Abakolera e Makerere Balaajana Lwa Kuggalwa
Okuggalwa kwa Yunivasite y’e Makerere tekukosezza bayizi bokka abaalagiddwa okumyuumyulamu obwabwe okubuzza eka wadde abazadde nga bangi ku bbo baali bamala dda n’okusasula ebisale by’abaana baabwe, wabula kukosezza n’abalina bizinensi munda mu yunivasite ne mu bitundu ebiriranyewo abayizi mwebabadde bawangalira ennyo.
Salma Namwanje yeetolodde ebitundu ebyenjawulo omuli Makerere Kikoni ng’eno bangi abava ebweru gyebabadde basula ne mu kikumi kikumi okutunuulira bizinensi ezimu bweziyimiridde mu kiseera kino era nga bangi abasanze bemagazza bwemagazza olw’okusoberwa.


text:
4357 Views
Intro Mwana gwe zikiza bodaboda Tolaba nti tuli mu kwogera luzungu eno? Mtchew Tuli mu struggle weebase! N'ojula okisala oluyi, mtchew N'ojula okisuna amatama (ayiii!) Crysto Panda (eh eh) Nessim Pan Production Agikubye!!! Chorus Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Verse I Eno struggle ereega ate ekukkakkanya Eyalina akasusu kati nkanyanya (nkanyanya) Ekuleeta n'akatuuyo mu mpataanya Ekuleeta n'akatuuyo ku bulenge But why do I send you transport money nootajja? Baby tuli mu struggle Mwami zuukuka okube emmese Tuli mu struggle (zuukuka) Ennyumba ya Namwandu eyidde (eh!) Wano we tulaga (anhaa, wangi) Tugenda kufa (eh!) Eeh ayiii! Chorus Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Verse II Onsaba za nviiri (onsaba za nviiri) Onsaba airtime (musabiriza nnyo) Mpa mu galubindi Mbu oli lubuto Mbu show me around Wesuula mukwano (oli musiru?) We got no time (tetulina budde) We're in a struggle Nze ako nkalya Genda olye ab'ewammwe (balye) Za muyaaye feared za test (yatya) Bad Roz n'abigumira Ow'e Muyenga n'afuna entondo Emotional (in Bebe's voice) Eyo bagiyita mature (level) Tugenda kufa (mature) Ayiii! (eyo level) Chorus Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Verse III Did your boo say good morning to you? Oba ngyasamire muli? (yasamira muli) Is your girlfriend beautiful? Oba, ofunda n'omubi ng'azaala? (nange) Ng'amanyi ne struggle (era) Ng'ayaniriza n'abagenyi (ye wange) Tuli mu struggle Onyumya bibuuzo Tuli mu struggle Mbu baby come over (come over nkoleki?) Mbu baby come and see me (for what?) Mweyisa abaana ba bandi Oli musiru? Tugenda kufa! Abaaye emunyenye mwagirabye? Chorus Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Eby'okunaaba twabivaako Tuli mu struggle Ag'akawunga muganaabe Tuli mu struggle Onyumya ebiboozi by'amalwa Tuli mu struggle Struggle, struggle, struggle Tuli mu struggle Outro Abakumanyiira bagambe Mujja kunsanga olulala Ffe tukyali mu struggle Crysto Panda, Nessim Ayiiii! Maama! Tukyali mu struggle n'aba struggle Munandaba olulala abammanja Mundabe nga struggle ewedde
Advertisement
Tuli Mu Struggle | Crysto Panda
4358 Views
Kyoyina Omanya Remix featuring Sheebah | Crysto Panda
5155 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Eseza 10
Endagaano Enkadde nʼEndagaano Empya
Obwatiikirivu bwa Moluddekaayi
10 (A)Kabaka Akaswero n’asalira abantu bonna ab’obwakabaka bwe omusolo, abaabeeranga ku lukalu n’abo abaabeeranga ku bizinga. 2 (B)Era ebikolwa bye byonna eby’obuyinza n’amaanyi ge, n’okutegeereza ddala obukulu bwa Moluddekaayi, Kabaka bwe yamukuza, byawandiikibwa mu kitabo eky’ebyomumirembe gya bassekabaka b’e Bumeedi n’e Buperusi. 3 (C)Moluddekaayi Omuyudaaya ye yali addirira Kabaka Akaswero mu buyinza, era yali mukulu mu Bayudaaya ate nga bamussaamu nnyo ekitiibwa, kubanga yakolanga bulungi abantu be, ate era ng’ayagaliza ezzadde lye lyonna emirembe.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ng’esigadde ennaku 5 zokka okutuuka ku misinde gy’amazaalibwa ga Kabaka egyokubaawo ku Sunday eno nga 28 Museenene, ebbugumu n’ebifo ewatundibwa emijoozi byongeddwako okwongera okugisembereza abantu mu bitundu.
Emijoozi gitundibwa ku mbuga z’eggombolola zonna mu ggwanga n’ekubitebe byamasaza, nga ebifo ebirala byongeddwako kuliko BKS e Katwe, JP Car Wash mu mulyango gwa Masengere, Pentagon Matugga, CBs e Masaka, BK Photo frames Majestic plaza, Paradise Supermarket e Lukaya, Bico Investments mu Kiseny, Kasenge Ceremonial e Kasenge, Freeman Hyoermarket ku paaka empya n’ewalala.
Emisinde gino gyakuddukikibwa buli omu mun kitundu gyali, okuggyako abatono abayitiddwa n’ebbaluwa okujja mu Lubiri okwewala okusasaanya Covid 19, gigendereddwamu okukwasizaako abantu abalina akawuka ka mukenenya, okubafunira ebyetaago, eddagala n’okumanyisa abalala ku kawuka kano.
Gino misinde gyamulundi gwa 9 ng’ensimbi ezizze zikunganyizibwa ziteekebwa mu byobulamu omuli okulwanyisa nnalubiri, kookolo, fistula, nga kaakano gitunuulidde mukenenya.
Minister w’eby’emizanyo n’okwewummuzaamu mu bwakabaka, Owek Henry Ssekabembe Kiberu, agamba nti kino kigendereddemu okusembeza obujjumbize mu kuguza abantu emijoozi gyemisinde okumpi nabo, era n’asaba abantu okukozesa ennaku ezisigaddeyo okugula omujoozi okuggyayo ekigendererwa kyajo.


text:
Abalonzi mu kibiina kya NRM awamu n’abesimbyewo ku bifo ebyenjawulo mu district ye Kyenjojo balabudde abatwala eby’okulonda mu kitundu kino olw’okujamu amaanya gaabwe mu register y’ekibiina ate nga ne nkalala zábalonzi ezimu ezawerezeddwa ku byalo za bitundu bilala ekigenda okuvirako okulonda kuno obutabera kw’amazima na bwenkanya.
Emivuyo gino gisinze kulabikira mu Ssaza lya Mwenge North ng’eno ezimu ku register ezabaweereddwa zajiddwa mu Ssaza lya Mwenge South, songa n’ebyalo ebisinga obungi amaanya g’abalonzi gajidwamu ekiresewo okutya mu balonzi.
Ssentebe wa NRM atwala ekitundu kya Greater Nyankwanzi Emmanuel Twinomuhangi ategezezza nga emivuyo mu nkalala zábalonzi bwegisusse mu kitundu kino
Omu kubesimbyewo okuvuganya ku kifo ky’omubaka wa Mwenge North, Muhumuza David agamba nti bangi ku bawagizi be bajiddwa mu register y’ekibiina saako okuba nga n’abamu bakubibwa emiggo nasaba ssentebe wa NRM mu ggwanga pulezident Museveni n’akulira okulonda mu NRM Dr Tanga Odoi okuyingira mu nsonga eno nga tewanabawo kuyiwa musaayi .
Akulira ebyokulonda mu kibiina kya NRM e Kyenjojo Wine Ngoobi ategezezza nga ensonga zino bwebazikolako okulaba nga akalulu kabera kamazima nabwenkanya.


text:
Luusi 1
Endagaano Enkadde nʼEndagaano Empya
Nawomi ne Luusi
1 (A)Awo olwatuuka mu nnaku ezo abalamuzi ze baafugiramu, enjala n’egwa mu nsi. Awo omusajja ow’e Besirekemu mu Yuda ne mukazi we, ne batabani be bombi, ne basengukira mu nsi ya Mowaabu. 2 (B)Erinnya ly’omusajja yali Erimereki, erya mukazi we Nawomi, n’amannya ga batabani be bombi, Maloni ne Kiriyoni. Baali Bayefulaasi[a] ab’e Besirekemu mu Yuda, bwe baatuuka mu nsi ya Mowaabu, ne babeera omwo.
3 Naye Erimereki bba wa Nawomi n’afa; nnamwandu Nawomi n’asigalawo ne batabani be bombi. 4 (C)Batabani be baawasa ku bakazi Abamowaabu, omu Olupa, n’omulala Luusi, ne babeera eyo okumala emyaka nga kkumi.
5 Oluvannyuma Maloni ne Kiriyoni ne bafa, Nawomi n’asigala nga talina baana wadde bba.
6 (D)Bwe yawulira ng’ali mu nsi ya Mowaabu nti Mukama Katonda yajjira abantu be n’abawa emmere, n’agolokoka ne baka baana be okuddayo mu Isirayiri. 7 Ye ne baka baana be, ne bava mu kifo mwe baali, ne bakwata ekkubo okuddayo mu nsi ya Yuda.
8 (E)Awo Nawomi n’agamba baka baana be nti, “Mugende muddeeyo buli muntu mu nnyumba ya nnyina[b], era Mukama Katonda abakolere ebyekisa, nga nammwe bwe mwakolera abaafa era ne bye mwakolera nze. 9 (F)Mukama Katonda abawe omukisa era buli omu ku mmwe, amuwe omusajja omulala.” N’alyoka abanywegera, nabo ne bayimusa amaloboozi gaabwe, ne bakaaba amaziga, 10 nga bagamba nti, “Nedda, tuligenda naawe ng’oddayo eri abantu bo.” 11 (G)Naye Nawomi n’abagamba nti, “Muddeeyo ewammwe bawala bange. Kiki ekibaagaza okugenda nange? Sikyasobola kuzaala baana balala bafuuke babba mmwe[c]. 12 Mweddireyo ewammwe, bawala bange, kubanga nze nkaddiye nnyo sikyafumbirwa. Ne bwe nnandifumbiddwa ne nzaala abaana aboobulenzi; 13 (H)mwandibalindiridde okutuusa lwe bandikuze nga temunnafumbirwa? Nedda, bawala bange. Nnumwa nnyo okusinga mmwe, kubanga omukono gwa Mukama Katonda tegubadde nange.”
14 (I)Bwe baawulira ekyo, ne baddamu okukaaba. Awo Olupa n’anywegera nnyazaala we, n’amusiibula. Naye Luusi namunywererako ddala.
15 (J)Awo Nawomi bwe yalaba ekyo, namugamba nti, “Laba, munno azzeeyo eri abantu be ne balubaale be, naawe kwata ekkubo omugoberere.” 16 (K)Naye Luusi n’amwegayirira ng’agamba nti, “Tompaliriza kukuvaako, wadde obutakugoberera, kubanga gy’onoogendanga, nange gye nnaagendanga, gy’onooberanga, nange gye nnaaberanga, era abantu bo be banaabanga abantu bange, era ne Katonda wo y’anaaberanga Katonda wange. 17 (L)Gy’olifiira nange gye ndifiira era eyo gye balinziika. Mukama Katonda ankangavvule nnyo bwe ndyawukana naawe wabula mpozi okufa.” 18 (M)Awo Nawomi bwe yalaba nga Luusi amaliridde okugenda naye, n’atayongerako kigambo kirala.
19 (N)Oluvannyuma bombi ne batambula okutuuka e Besirekemu. Bwe batuuka e Besirekemu, ekibuga kyonna ne kisasamala ku lwabwe, era abakazi ne beebuuza nti, “Ddala ono ye Nawomi?”
20 (O)Bwe yawulira ekyo, n’abaddamu nti, “Temumpita Nawomi, naye mumpite Mala, kubanga Mukama Ayinzabyonna yalumya obulamu bwange n’okukaawa bunkayiridde. 21 (P)Nagenda nnina ebintu bingi, naye Mukama Katonda ankomezzaawo nga sirina kantu, kale lwaki mumpita Nawomi? Katonda Ayinzabyonna yandeetera okubonaabona.”
22 (Q)Bw’atyo Nawomi n’akomawo e Besirekemu, okuva mu Mowaabu ne muka mwana we Luusi Omumowaabu, mu kiseera eky’okukungula sayiri[d] nga kyakatandika.
Footnotes
- 1:2 Erinnya Bayefulaasi liva mu nju Erimereki mw’asibuka. Erimereki yabbula erinnya Efulaasi okuva mu nnyumba ye mu kifo gye yali abeera, okumpi n’e Besirekemu (4:11; Lub 35:19; 1Sa 17:12; Mi 5:2)
- 1:8 Abawala ne bannamwandu baabeeranga ne bannyaabwe (Lub 24:28, 67). Kitaawe wa Luusi yali akyali mulamu (2:11).
- 1:11 Ekyo kyogera ku mpisa y’Ekiyudaaya egamba nti nnamwandu atalina mwana ateekwa kufumbirwa muganda w’omugenzi bba (Lub 38:6-8; Ma 25:5-10)
- 1:22 Sayiri ye yasookanga okukungulwa. Eŋŋaano yakungulwanga wayiseewo wiiki nnyigiko (laba 2:23)
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Uganda Police Force mu Disitulikiti y’e Pallisa ekutte abantu ku 10 ku bigambibwa nti bayonoonye ebintu. Omwogezi wa Poliisi mu ttuntundu lya Bukedi Nortj Alaso Immaculate agamba nti waliwo omwami Omodoi David nga mutuuze w’e Nabitende mu Kamuge Subcounty mu Disiutlikiti y’e Pallisa eyakubiddwa Okurut David, Olinga ne Ojangole mu ka ttawuni ke Nabitende, Omodoi yagenza ku Poliisi naggulawo omusango wabula bweyabadde adda awaka naggwa mu kkobo webamulonze okumudusa mu Ddwaliro lya Pallisa General Hospital nafa nga yakatuusibwa.
Ab’oluganda lwe batabuse nga bamaze okutegeera nti affudde nebaluma amaka Ojangole, nebooka obusisira wamu n’ennyumba ennene.
Share.


text:
Omulamuzi wa Kkooti ya LDC Augustine Alule olunaku olwaleero asindise Bannakibiina kya Forum for Democratic Change ku alimanda mu kkomera e Luzira okutuusa nga 7-June-2022 oluvannyuma lw’omuwaabi wa Gavumenti Christine Apolot okuvaayo nategeeza nti yetaaga obudde okwetegereza ebiwandiiko ebireeteddwa abebeyimirira.
Bano kuliko Omubaka omukyala owa Disitulikiti y’e Soroti Anna Adeke, Kampala Deputy Lord Mayor Doreen Nyanjura ne Margaret Wokuri, Susan Nanyonjo, Alice Amony, Mariam Kizito
ne W Madanda bebasindikiddwa ku alimanda.
Bano bavunaanibwa omusango gw’okukuma mu bantu omuliro wamu n’okukuba olukungaana olutali mu mateeka.
Share.


text:
Juliana Kanyomozi – Wa Kajanja Lyrics Ndi wa kajanjaBwemba ne gwe njagalaMmalayo ekyejoNdi wa kajanjaNze ndi wa ku taming-aBwe nyiigaNga...Read more
Juliana Kanyomozi – Zaabu Lyrics Katonda bw’akuwa omuntuGw’osiimye kiba ng’ekirootoN’omutunuulira nga yennaOmwewulira era akusanyusaNze mazima nali nterebukaNg’anti oluddewo okutuukaNg’anoonya eyo...Read more
Juliana Kanyomozi – Omukwano Ogw’edda Lyrics Huuuuu…Heeeee…Ndi wano ndowooza bwe wanjagalangaNzijukira bwe wambiita bambiNzijukira bwe wammatizanga omukwanoKyokka nga yo essaawaTedda...Read more
Vinka - One Bite Lyrics T…T.O.NVinka bae, babe (hahaha)Swangz Yeggwe gwe naloose, gwe nalooseMu kirooto nga wekweseKansooke, kansookeNzije olabe kye...Read more
Picha Lyrics - Grenade ft Pinky IntroKayembaToyimba kayimba kamunoKayembaToyimba kayimba kamunoA dis legend production GrenadeOli dagala lya muti muka muka...Read more
Victor Ruz - Webale Lyrics Nkukubila kati tokya pickingaMpulira mbu kati wada MbararaNebigambo mbiwulira, mbu wafunayo omulalaKansabe ogume nooyo, nneme...Read more
Fr. Anthony Musaala – Endongo Ya Yezu Lyrics AmenHallelujah Aaah ah ahEeeh eh ehAaah ah ahEeeh eh eh Makofu ya...Read more
Lifist Lyrics by Fik Fameica IntroOh my God Bomba make my beatIn my city, party is a must Life is...Read more
Dr. Tee - Mpola Lyrics Hmmmm, hmmmmAaaah, aaahHmmmmm, hmmmmmKann Records Amaziga g’omunaku kutiiriikaWabeerawo afunyemu kw’olwoEnnaku yange okubulwa ssenteYo bbanka ekuba...Read more
Ready Lyrics - Bwiza ft John Blaq IntroAya basRonnie (Bwiza)HeyHave you ever been in sorrow?Nzineza ko igisubizo ari yegoFrom now...Read more


text:
Omusumba we Fortportal Robert Akiiki Muhiirwa avumiridde abakurisitu bannampawengwa abagaanye okunyweerera mu ddiini nebettanira ebikolwa bya Kalogo kalenzi, kyokka ku Sunday nebaddukira mu Eklezia okusinza Omutonzi nti bano bakola kikyamu.
Omusumba Muhiirwa era avumiridde ebikolwa ebikyamu ebiva ku ttamiiro erisukkiridde ensanji zino, omuli okukabassanya abaana abawala, obutabanguko mu maka n’emize emikyamu byagambye nti biva ku nsonga ya Uganda kukwaata kifo kisooka mu kuyiisa omwenge mu mawanga g’Obuvanjuba bwa Africa.
Abalamazi oluwulidde kino bakisanyukidde nebakikubira mungalo n’akaluulu, Oluvannyuma omusumba naakabatema nti okutamiira kyabuswavu.
Mu ngeri yeemu Omusumba Muhiirwa avumiridde ebikolwa ebyekko ekikolebwa ku baana abawala, nebatuuka n’okufuna embuto nga bakyali bato, kyokka ng’ababibakola baluganda lwabwe wamu n’abasomesa.
Omusumba w’essaza lye Fort portal Robert Akiiki Muhiirwa ayambiddwako Father JB Kaganda, mu kuyimba ekitambiro kya missa eky’okukuza olunaku lw’abajulizi ku kiggwa ky’abakatuliki e Bulooli Namugongo.
Ssaabasumba Paul Ssemogerere asabye abakkiriza okufaayo ennyo okukola ebikolwa ebyekisa eri abantu bannabwe, n’okunnyikiza okukkiriza kwabwe.
Asaasidde abantu abafiiridde mu lugendo lw’okugenda e Namugongo okulamaga, naabo bonna abafudde ekirwadde kya covid 19, nasabira n’olutalo lwa Russia ne Ukraine lukome.
Obubaka bwa president Museven busomeddwa ssaabaminister Robinah Nabbanja, akubirizA abantu okwongera okulima emmere emala, kwossa na buli muntu okubaako ekintu kyakola omuva e ansimbi.
President Museven akubirizza bannaddiini okukwasizaako government okutumbula empeereza ya parish development model n’emyooga okusitula embeera z’abantu n’okulwanyisa obwavu.
Ku lulwe Nabbanja avumiridde abantu abateekawo ebifo ebisanyukirwamu okwetoloola ebiggwa by’abajulizi, byagambye nti bibuzabuuza abalamazi nebibaggya ku mulamwa, ogubeera gwabatutte e Namugongo.
Ekitambiro kye misa kino kyetabiddwako Omukama wa Tooro Oyo Nyimbba Kabamba Iguru , Ssabaminister wa Uganda Robina Nabbanja Musafiiri, sipiika wa parliament Anita Among.
Ssabalamuzi wa Uganda Alfonse Owinyi Ddolo, eyaliko omumyuuka w’Omukulembeze w’eggwanga Edward Kiwanuka Ssekandi, katikkiro wa Buganda eyawummula Owek Eng John Baptist Walusimbi, ba minister ba Ssabasajja,abaami b’amasaza,Katuukiro wa Busoga Joseph Muvawala, n’ababaka ba parliament bangi ddala.
Enkumi n’enkumi z’abalamazi abato n’abakulu okuva mu Uganda n’amawanga amalala bakuzizza olunaku lw’abajulizi e Namugongo olukuzibwa buli ngq 03 June, buli mwaka.
Emyaka ebiri egiyise 2020 ne 2021 tewaali kulamaga olw’omuggalo ogwaleetebwa ekirwadde ki Covid 19.
Nga 03 June,2022 abakkiriza bazze mu bungi, libadde ssanyu, kuyimba nakutendereza okukulembeddwamu choir y’essaza lya klezia erye Fortportal era lyerikulembeddemu emikolo gyonna okumala wiiki namba okujjukira abajulizi.
Ab’ebyokwerinda babadde bulindaala nga bagoberera buli ekigenda mu maaso, omuli balubbira bokumazzi n’abasirikale boku ttaka.
Bisakiddwa : Kato Denis
Ebifaananyi: Musa Kirumira


text:
Abantu abatannakakasibwa muwendo bafiiridde mu kubwatuka kwa gas cylinder mu kibuga Mbarara.
Ekintu kino kibwatukidde mu katundu akayitibwa Kizungu Zone mu Kibuga Mbarara, okumpi ne Agip Motel.
Embeera ya bunkenke wonna mu kibuga Mbarara némiriraano, era Poliisi wetwogerera yeebulungudde ekifo kyonna nga nábantu ba bulijjo bakungáanye mu bungi okwerolera ogubadde.
Omwogezi wa Poliisi mu bbendobendo lya Rwizi Samson Kasaasira, agambye nti gas cylinder efumba yebwatuse nekuba abantu ababaddewo, era nategeeza nti bakyaliko byebakyakungaana ku mbeera ebaddewo bafulumye alipoota ejjudde.
Embeera ebaddewo ereseewo obunkenke bwamaanyi, ng’abantu basoose kuteebereza nti ebadde bbomu.
Bino webijidde nga wabadde wakayita ssabbiiti bbiri zokka nga bbomu bbiri zikubiddwa mu kibuga ekikulu Kampala, abantu 7 bebafa abalala abasoba mu 30 bakyanyiga biwundu.
Bbomu emu yakubwa kumpi ne Poliisi ya CPS mu Kampala, endala ku Jubilee House okumpi ne Paalamenti.
Poliisi ya Uganda ezze ekyogera lunye nti obutujju buno bukolebwa kabinja ka ADF, akasinziira ku muliraano e Congo okutigomya abantu, nga akabinja kano kaakulirwanga Jamil Mukulu kaakano omusibe.
Olwaleero omwogezi wéggye lya UPDF Brig Flavia Byekwaso, agambye nti Govt ya Uganda ne ginnaayo eya Congo batongozza olulumba ssinziggu, okufufuggaza abajambula ba ADF okubamala mu bibira byé Congo.


text:
Tiimu ya Uganda ey’omupiira gw’ebigere enkulu, Uganda Cranes erinnye ekifo kimu mu nsengeka za FIFA ezakafuluma.
Unganda nga ebadde mu kifo kya 77, kati ya 76 ku bubonero 1321.
Mu Mawanga g’Obuva Njuba bw’Africa, Uganda ekyenywerezza ku ntikko. Kenya yeddako mu kifo kye 103 nekuddako Rwanda (133) wamu ne Tanzania (134).
Ethiopia (146), Burundi (148) ne South Sudan (168) olwo nebagoberera.
Uganda yetegekera okwambalagana ne South Sudan omwezi ogujja emirundi ebiri egiddiringana mu kusunsulamu abanetaba mu mpaka z’Africa eza 2022 mu Cameroon.
Senegal (21), yekyalidde empanga ku lukalu lw’Africa. Tunisia eri mu kya 26, Algeria ya 30, Nigeria ( 32 ) ate nga Morocco eri mu kya 39.
Munsi yonna, Belgium, France, Brazil, England ne Portugal beebaddiringana mu bifo ebitaano ebisooka.


text:
Obubondo bw’ababaka ba parliament ya Uganda butuula bufoofo, okusalawo abantu bebanaasimbawo okuvuganya ku kifo kya sipiika wa parliament addako.
Ababaka babiri okuva ku ludda oluwabula government mu Parliament okuli owa Kira municipality Ibrahim Ssemujju Nganda munnaFDC, n’omubaka wa Bugiri municipality Asuman Basaalirwa owa JEEMA, beesowoddeyo okuvuganya ku kifo kya sipiika, okudda mu bigere bya Jacob Oulanya eyafiira mu America.
Bagamba nti balinze oludda oluvuganya government lubawandeko eddusu.
Asuman Basalirwa agambye nti wabula singa anaaba siyalondeddwa, wakuwagira yenna oludda oluvuganya gwerunalondako.
Olukiiko lwaba minister ku ludda oluvuganya gavument enkya yaleero lutudde ,songa olunaku olwenkya akabondo kababaka ba NUP bakutuula, olwo kulwokuna lwa wiiki eno ,ababaka booludda oluvuganya gavument batuule basalewo ku muntu gwebanaasimbawo ku kifo kya sipiika oba n’omumyuka
Ssemujju Ibrahim mu kulonda kwa sipiika okwayita mu 2021, yeesimbaawo ku bwa sipiika naafunayo obululu 15 bwokka,wadde oludda oluvuganya government lulina ababaka 109, songa FDC erina ababaka 32 .
Wabula Ssemujju agambye nti kwolwo yesimbawo kubanga tewaali waludda luvuganya yali yesowoddeyo kwesimbawo, naye ku mulundi guno kakitegedde nti Asuman Basaalirwa yesimbyewo mwetegefu okumuwagira era yagenda okukulemberamu kakuyege we.
Ssemateeka weggwanga ennyingo 82 akatundu 4 ,ekugira omulimu gwonna okukolebwa mu palament ng’ekifo Kya sipiika tekinajjuzibwa
Olwaleero ababaka bannakibiina Kya Nrm abeeyagaliza ekifo Kyobwa sipiika lwebagyayo nokuzaayo empapula eri akakiiko kekibiina kino ekya Nrm
Mu ngeri y’emu, Amyuka sipiika Anita Among owa NRM mu kiseera kino yeyakaggyayo empapula ku kitebe ky’ekibiina kyabwe ku Kyadondo road, okuvuganya ku kifo kya sipiika.
Anita y’abadde akubiriza parliament ng’awezezza entuula 70 bukyanga alondebwa ng’omumyuka, olwa mukama we abadde omukosefukosefu okuva lweyalondebwa nga 24 may,2021.
Anita Among mu kuggyayo empapula ku wofiisi za NRM okwesimbawo ku kifo kya sipiika, atumye muyambi we.
Amuweererezaako ebbaluwa eraze nti abadde mukosefukosefu.
Jacob Oboth Oboth minister omubeezi ow’ebyokwerinda era omubaka wa West Budama Central naye ekifo kino akyagala, era yeesowoddeyo dda.
Olunaku lw’enkya olw’okusatu akakiiko akokuntikko aka NRM lwekagenda okutuula okwogera ku nsonga z’okulonda sipiika, ate ku lw’okuna akabondo k’ababaka ba NRM katuule ku nsonga yeemu nga kakubirizibwa ssentebe w’ekibiina era omukulembeze w’eggwanga Yoweri Kaguta Museven Tibuhaburwa.
Akabondo k’ababaka abava mu bukiika kkono bw’eggwanga batuula leero, okwogera ku nsonga z’okujjuza ekifo kino.Wabula bano olunaku olweggulo baalabudde nti ekifo engeri gyekyabaddemu munaabwe Jacob Oulanyah ava mu Acholi baagala era omusikawe ave mu bukiika kkono bw’eggwanga.
Kalaani wa parliament Adolf Mwesigye avunaanyizibwa ku by’emirimu, ,mu kiwandiiko ekitongole kyaweereza ababaka bonna agambye nti olutuula lwokulonda sipiika addako lwakutandika ku saawa nnya ezokumakya nga 25 march, 2022, mu kisaawe kyameefuga e Kololo.


text:
Abalamazi abagenda okumala ennaku ennyingi ku biggwa by’abajulizi e Namugongo,baweereddwa amagezi omutambula ne sente ezimala okwegulira emmere n’ebyokulya ebirala.
Bwanamukulu alabirira ebiggwa bya bajuliizi abakatuliki e Namugongo Vincent Lubega ategezezza CBS, emyaka egiyise bazze bafuna okusoomozebwa kw’abantu abamu abatambula nga tebalinamu ka sente konna kakugula byakulya so nga babeera bakumalawo ennaku nnyingi, nabamu babeera tenalina sente zakubazzaayo wabwe ng’okulamaga kuwedde.
Mu ngeri yeemu Fr.Lubega ategezezza nti eby`okwerinda byongedde okunywezebwa ku biggwa by’abajuliizi e Namugongo, era nga n’ebibinja by’abalamazi abava mu bitundu bye wala byongedde okutuuka.
Fr. Vincent Lubega ategezezza CBS, nti bakolaganidde wamu n’ebitongole ebikuuma ddembe wamu n’obukiiko bw’ebyalo ebyetoolodde Namugongo okunyweza ebyokwerinda.
Wateereddwawo weema abalamazi abava ewala webatuukira nebewandiisa, nebabafunira eky’okunywa n’ewokusula.
Ng’ogyeko okulamaga ku kifo awali ekiggwa ky’abajulizi e Namugongo, ekifo kirimu eby`obulambuzi ebyenjawulo omuli ekiggwa ekiyoyoote obulungi, entaana y’omujulizi Kalooli Lwanga eyazimbibwa munda mu kiggwa ekolera abakkiriza ebyamagero, akayanja akalina amazzi amatukuvu ag’omukisa nebirala bingi.
Mu kiseera kino waliwo okusaba kwa novena okutegekebwa buli lunaku, ng’abakristu begayirira omutonzi ku nsonga ezenjawulo.
Olunaku lw’abajulizi lukuzibwa buli mwaka nga 03.June,ku biggwa by’abajulizi abakatuliki n’abakulisitaayo, so nga n’abasiraamu nabo bajjukirwa mu ngeri eyenjawulo.
Bisakiddwa : Musisi John Munnandagwe
Ebifaananyi: Olukiiko oluteesiteesi olwe Namugongo


text:
Abantu basatu bafiiridde mu kabenje ka mmotoka ekika kya taxi namba UAX 303 F akagudde e Mijeera ku luguudo oluva e Kampala okudda e Ggulu.
Abafudde abatannamanyika mannya kubaddeko abakyala babiri n’Omwana omuto.
Emmotoka ya taxi mwebabadde basaabalira eyabise omupiira n’eremerera omugoba waayo neyefuula emirundi egiweze.
Mmotoka eno ebadde eva Masindi ng’edda Kampala.
Ayogerera police y’ebidduka Faridah Nampiima agambye nti ababaddewo ng’akabenje kagwawo, bategezezza nti emmotoka ebadde ewenyuuka buweewo, era bweyabise omupiira neyefuula emirundi mingi.
Mu ngeri yeemu emmotoka kika kya Mark X eyingiridde eddwaliro lya Kasenge Health Centre II mu Kyengera town council abasawo n’abalwadde basimattuse okufiiramu.
Emmotoka eyiye ebisenge by’eddwaliro lino, n’okwonoona eddagala, wabula tewali alumiziddwa.
Alipoota ya police y’ebidduka yalaze nti wiiki ewedde yokka, abantu abasukka mu 70 bebaafiridde mu bubenje obutali bumu okwetoloola eggwanga, naye ng’obuzibu buva kukuvugisa kimama.


text:
Emirambo ena gyejakazuulibwa ku bantu omukaaga abagambibwa okuba nti bebaagwa mu nnyanja Nalubaale ku sunday ewedde.
Abazuulidwa kuliko Kumutya Geofrey ,Maveya Godfrey’ Walwadi Fred ne Vincent Lumu.
Ekinaala kwebaali basaabalira kyali kikubyeko ebikozesebwa mu kuzimba, era nga kyali kiva ku mwalo e Kiyindi nga kyolekera ebizinga by’e Buvuma.
Kansala Kiggundu Amiri omu ku bali ku muyiggo gwabantu bano, ategezeza nti batandise okufuna essuubi nti emirambo gyonna boolekedde okugizuula.
Abantu omukaaga bebagambibwa okuba nti bebaali basaabalira ku kinaala ekyo, nti nga baali bagenda ku kizinga kye Namatale okubuulira enjiri,wabula nga nabo amannya gabwe tegaategerekeka.
Omuyiggo gw’okuzuula emirambo emirala ebiri gukyagenda mu maaso.


text:
Alipoota
Babatutte mu kkooti
Ali Mivule
October 22nd, 2013
Waliwo ekibiina ky’obwanakyewa ekisazeewo okuwawalawala govt okutuka mu mbuga za mateeka, nga eno bagiranga kuviirako kufa kw’omukyala eyabadde agenda okuzaala.
Florence Nakamya kakano omugenzi ,yafa ku lunaku lwa Sunday, nga kigambibwa nti ono yalemererwa okusonda ensimbi ezaali ez’okumukolako mu kuzaala .
Kati getufunye gooleka nga ekibiina ekya Center for Health, Human Rights and Development bwekisazeewo okutwaala gavumenti mu mbuga za mateeka , nga bagiranga kulagajalira bulamu bwa muntu .
Moses Mulumba nga ono yakulira ekibiina kino , agamba nti okusinzira ku semateeka , ono yalina okufuna obujanjabi , kale nga bwali buvunanyizibwa bwa gavumenti okumukolako .


text:
Abagwere bategekere omukolo
Ng’aabiri na mwenda omweri gwomusanvu, omwanka 2017, rwabbaire lunaku olwayuuguumirye obugwere yenayena era n’oYuganda ng’eigwanga. Olwo niirwo olunaku Abagwere owe basuniire ekibono kya Kibbumba, Endagaano empyaka omu lutumu lwabwe. Nakuboneire abaBwere bonabona nga bali ooti bawoireyo, era ng’amanzira gonagona abantu amanindo bagalingiriirye Budaka omu kisaawe ky’eisaza. Oku lunaku olwo, Abagwere babbaire ooti muntu abyaire abaana abasatu ooba abana, ant babbaire basunire Endagaano empya, efirimu ya Yesu, n’Endagaano Empyaka ey’amadoboozi.
Omukolo gunu gwasigaire omu byafaayo by’e Bugwere, era n’ebya Uganda. N’olw’ekyo, Nga 29-07-2018, Abagwere bategekere omukolo gwa kwijukira olunaku olwo. Omukolo ogwo gwalibba ku ST James COU e Budaka. Baaniriza abantu bonabona okwiza okubbaawo era n’okuwagira omukolo gunu.
(Gasyodo Mitala)
EISANGAALO E BUGWERE
Emyaka ooti-so makumi aana na itaanu egibitire, aBagwere batandiikire okusuna ekibinyibinyi kyo’kubba n’ebiwandiike omu Lugwere. Kinu tikyabbaire kyangu olw’okubula obukugu, empiiya n’ebyokukolesya omwitamba eryo. Ng’olugero owerukoba luti enkabi oKibbumba egyabisira omutaki tiguvunda, oKibbumba yalungamirye omwami Samu Mubala okukwatagana n’aba Summer Institute of Linguistics, ababbeereire aBagwere okutuuka oku buwanguli bw’okusuna eNdagaano eMpyaka omu Lugwere.
Eizo nga 29/07/2017 kyatokotere nga tikisaanikire aadi E Budka omu kisaawe ky’eisaza, aBagwere nga basuna eBbaibbuli eNdagaano eMpyaka omu lutumu lwabwe. Lunu lwabbaire lunaku lw’ebyafaayo omu Bugwere n’eeri aBagwere bonabona abali omu mawanga g’e nza. Omukolo gunu gwetabireku abantu abeera nga mwotaire ab’ebitiisya, ab’eby’obufugi, abanadiini, ab’eby’obuwangwa, aamo n’abantu abandi.
Omugeni omukulu oku mukolo gunu yabbaire niiye oPulezidenti wa Uganda ow’ekitiisya Yoweri Kaguta Museveni. Yasookere kulambuula bifo ebitali bimo ng’asooka n’okulambuula egibombekere ekiijukizo ky’okutongola eBbaibbuli y’oLugwere. Awo giyazwire kaisi n’acaalira ekifo bati “Bible garden”, egiyakomere omusaale ogw’okwewukiriryaku olunaku lunu.
Oluzwanyuma yaigiire ekisaawe omu kitiisya ekinene aamo n’ab’ekitiisya abandi ng’akubbembeire niiye ow’entebe yokutaanu e Budaka omwami Samuel Mulomi..
Omu ntumulaye, yasiimire ino era n’ayozaayoza aBagwere olw’ekyo ekibasunire. Yakubirizire abantu okwekuuma n’okwekinga endwaire egitali gimo beezye okubba nga boomi. Oku nkomerero, yawaireyo obukaire makumi aabiri n’asuubiza n’obundi Kinaana bubbeere eitamba ly’okugaluca eNdagaano eNkaire. Ab’eBudaka Towuni Kanso bona tibazwereiremu aawo. Yabasuubizire obukaire kikumi bubabbeere okumaliirirya ekizimbe ekibbaire kigaine okuwa.
Akulira akakiiko k’okutongola eBbaibbuli y’oLugwere oBisyopu Vicent Watolya yaanirizire abagenibe bonabona ni yebeebalya okwerekereza ni baize oku mukolo gunu ogw’ebyafaayo omu Bugwere, n’abakubiriza n’okugula eBbaibbuli.
Abamo oku bantu abasookere okugula eBbaibbuli niibo abagirwaineku, obeete bakawonaawo. Beeyunire mangu okugula nga baseega bati gidemba ni giwaawo ibo ni bafiirwa ekibandifiire nga bakaali kukibona.
Omukolo Gwetabireku abembi n’ab’ebinyumyo bingi, era gwawoire ng’abantu banyeenya kunyeenya agalibba enjole.
Ng’oYesu oweyagabulanga abantu, omukolo gwabbaireku n’okusala okeeki. Kanu kabbaire kabonero akairya aBagwere bonabona obumo. Ominisita era nga niiye omukwenda w’abacaala omu palamenti okuzwa omu disitulikiti y’e Kibuku omucaala oNamuyangu, yakubirizire aBagwere bonabona okwerabira enjawukana gyabwe baire obumo olw’omukolo gunu.
Omukolo bagwigairewo kaisi onamungi w’omuntu ni yeesuka omu kisaawe okubona efirimu ya Yesu ey’oLugwere. Abasinga obungi batyaime ansi bonabona nga beekalikisya ku lutimbe, ngabuli moiza tiyeegomba n’okubbalya eriiso.
Olw’okunyumirwa okunene eino, abantu babbaire nga tibataka batoolewo efirimu newankubbaire ng’oikendi yagezeryeku okutaka okutoonya. Basalirewo kwebonera firimu okutuuca oweyaboireku mu ndikiirya.
(Gasyodo Mitala Erunayo)
EKIBBAIRE E BUGWERE KIBBAIRE KIITIRIRI
Ominisita Rukiya Nakadama ayanika ebbendera ya bwaikumbaania bwa bugwere.
Olwatyanu nga 09/07/2016 lubbaire lunaku lw’ebyafaayo omu bugwere. OIkumbaania wa Bagwere oWeyabire John akolere ekiijukizo olw’okumala emyaka emibiri buca nga atyama oku ntebe, n’okumala emyaka makumi aabiri na itaanu omu bufumbo n’oItuuluulawe. Omukolo gunu gubbaire aadi e Budaka omu kisaawe ky’eisaza. Abakabaka abandi bangi ababbaireyo, ng’oomwo niimwo omuli oMukuuka owa Bagisu, oMorimor owa Bateeso, oSabanyala, oSabaruuli, oSenkulu okabaka wa Banyole, n’abandi bangi abatumire ababaka. Ebinyumyo bingi bikubbire nga baaniriza oIkumbaania. Embaire n’onamadu, n’otongoli byonabyona bivugiire aamo, n’ombonera aBagwere owebagwaizuka amansa. OIkumbaania akomere omusaale e Kadama ng’akabonero k’okwebukiriryangaku olunaku lunu.
Oluzwanyuma, ominisita w’obubyale n’obuwangwa ow’ekitiisya Rukiya Nakadama akulembeire omukolo gw’okwanika ebbendera ya bwaikumbaania bwa bugwere aakati omu kujaagaana okw’amaani. Wabbairewo n’omwoleso gw’ebintu ebitali bimo, nga mwotaire n’ebitabo by’olugwere okuzwa omu kitongole ekigaluca eBbaibbuli omu Lugwere.
Omwoleso gw’ebitabo by’olugwere
Omukolo gufundikiire n’okwibula ekiibulo oIkumbaania n’oItuuluula ekibategekeire abageni baabwe. Basalire okeeki ni bagawula abantu bonabona ni balya ni bakubbamu n’engalo, ekibbaire aadi kibbaire kyetaagisya muntu kweboneraku na gage.
(Mitala Gasyodo)
Olunaku lw’okujagunza n’okwijukira entumu gy’obubyale
Nga 23 ogwolubereeberya, lunaku ekyalo kyona kyona olukyakulirirye okujaguzirangaku n’okwebukiriryaku entumu gy’obubyale. Oly’okubba omugwolubereeberye omu Uganda babbaire mu kampeini, bagusendereyo. N’olw’ekyo, omukolo gunu gwabbairewo nga musanvu kumunaana ogwokuna nkumiibiriikuminamukaaga, omu National Theatre e Kampala . Omulamwa gw’omwaka gunu gwabbaire, Okusoma okw’omutindo: Omulimo entumu gy’obubyale ogu gikolere okuniinisya ebizwa omu by’okwega omu Uganda.
Nga musanvu, Lwabbaire lunaku lw’okwolesa bitabo, n’eby’okusoma ebindi okuzwa omu bitongole eby’enjawulo.Eizo nga munaana, lwabbaire lunaku lw’okutumula na kunyumya ku ntumu gy’obubyale. Omugeni omukulu, yabbaire niiye ow’ekitiisya Rukiya Nakadama Isanga. Abatumuli abandibabbaire: Muc. Margret Nankinga, Dr. RobinahKyeyune, Dr. Charles Tonny Mukasa-Lusambu, Muc. Naumo Juliana Kuruhiira, n’o Godfrey Sentumbwe. Abatumuli bonabona kakasire bati entumu egy’obubyale niigyo egikola omusingi kaisia baanani beeganakusa.
Omukolo gwabbaireku n’ebinyumyo bingi, nga mwotaire embuutu, bakisimba, n’emizeenyo egindi mingi. Onamungi w’omuntu yakumbaanire okuzwa buli mu nsonda ya Uganda, n’ebyalo ebindi okwiza okwataba okumukolo gunu.


text:
Bannauganda abaali abakozi b’omukago gwa East Africa community ogwasookawo negusaanawo mu mwaka gwa 1977,nokutuusa kati tebasasulwanga.
Abakozi bano babanja akasiimo kabwe wamu n’emisaala gyebaali bakolera omukago bwegwali tegunasaanawo.
Abakozi 48 abaali abakozi mu mukago ogwo, beekubidde omulanga eri parliament nga bayita mu mubaka Opio Samuel Acuti, nga bagamba nti emyaka 44 egiyise okuva omukago lwegwasaanawo babanjizza ensimbi zabwe naye tebaddibwamu.
Omubaka Simon Opio Acuti abuulidde parliament nti abakozi bano 48 bakiikirira bannabwe abasoba mu lukumi.
Ensonga zino bwezaatwalibwa mu kkooti mu mwaka gwa 2000 government yakaanya okubasasula, wabula nakati tebasasulwanga.
Asabye parliament ewalirize minister w’ensonga za East Africa agende anyonyole ekikyalemesezza abantu bano okusasulwa akasiimo kabwe
Ssaabawolereza wa government Kiryowa Kiwanuka abuulidde parliament nti wofiisi ye ebyayo yabimaliriza, ebisigadde bya ministry y’ensonga za East Africa.
Omukago ogwaasooka gwatandikibwawo mu mwaka gwa 1967 negusanaawo oluvannyuma lw’emyaka 10 mu 1977.
Mu mwaka gwa 2000 gwazzibwa bujja, ng’ekitebe ekikulu kiri mu kibuga kya Arusha mu Tanzania.


text:
Emikolo egyokusabira n’okusiibula abadde sipiika wa parliament Jacob Lokori Oulanya, jisanyaladde okumala akabanga,kibuyaga bwatikuddewo weema,omuteereddwa ssanduuko erimu omubiri gw’omungezi.
Embeera eno ereeseewo akasattiro mu bakungubazi .
Abateesiteesi bayise bukubirire kwaya eyakulembeddemu okuyimba ku mikolo gino ejiyindira mu Omoro, nebatandika okuzina n’okuyimba ennyimba ezekinaansi n’okutendereza katonda, okutuusa embeera lwekakkanye.
Bino bibaddewo ng’okusabira omugenzi kwakakomekkerezebwa, kukulembeddwamu Ssaabalabirizi w’ekanisa ya Uganda eyawummula, Emeritus Luke Orombi era y’abadde omubuulizi omukulu, ng’ayambibwako abaweereza mu bulabirizi bw’omu bukiika kkono bwa Uganda.
Eyali ssabalabirizi Luke Orombi, mukubuulirakwe agambye nti ke kaseera abantu mu bendobendo ly’obukiika kkono bwa Uganda okufaayo n’okuwulira omukama kyagamba, kubanga ekitundu kyabwe kyakavaamu ba sipiika ba parliament 4, ne ba Ssaabalabirizi 4, naye nti wakyaliwo obutali bumu mu kitundu kyabwe.
Ssabalabirizi Kazimba Mugalu, ye mukwogerakwe asabye abatuuze mu bitundu bino okusigala nga bakakkamu era naawanjagira mukama okubagumya mu kusoomooza kwebayitamu mu kaseera kano, nga bafiriddwa empagi eyaamanyi,era nasabira n’abaana b’omugenzi okubagumya.
Ssabasumba w’essaza ekkulu erye Gulu, Joh Baptist Odama, kulwa banna diini mu mukago ogutaba enzikiriza ezenjawulo ogwa Inter Religious Council of Uganda, agambye nti ekitundu kyabwe kyaguddemu ennyiike, nti kyokka kekaseera abantu bonna omwetunulamu ku bibasoomooza.
Nathan Lokori, taata wa Jacob Oulanyah, bwawereddwa omukisa okwogera, abakungubazi basoose kumukubira mizira, bwebasirise naasooka ayimbamu akayimba.
Ebigambo bya muzeeyi Nathan Lokori bibadde bivvuunulwa president wa DP, Nobert Mao okuva mu lucholi ng’abizza mu luzungu.
Agambye nti Jacob Oulanyah abadde akola kinene mu kuyimirizaawo amaka gabwe, n’abantu abalala bangi ddala batalinaako luganda.
Asabye government okubakwatizaako okumaliriza polojekiti zonna zabadde akola,okuli n’ennyumba y’omugenzi gyabadde azimba okumpi neya kitaawe ku kyalo Lalogi era waziikiddwa.
Muzeeyi Nathan Lokori ategezezza abakungubazi,nti mutabani we Jacob Oulanyah yamubuulirako nti yali yawebwa obutwa nti era bwebwamusse.
”Banange sikungubagira bwerere,naye mukimanye nti Jacob Oulanyah yawebwa butwa era yangamba. Yagenda okutwalibwa ebweru w’eggwanga nga yenna aweddeyo,era kyali kizibu okuwona”
Wabula minister w’eby’obulamu Dr.Jane Ruth Aceng yasomye alipoota eyakoleddwa abasawo okuva mu ddwaliro Oulanyah gyeyali atwaliddwa okujanjaba mu kibuga Seattle ekya United States of America eyalaze nti yafudde bulwadde bwa kkokoolo ekika kya lymphoma, era nga yeyaviiriddeko n’ebitundu eby’omubiri okugenda nga bisirika kimu ku kimu.


text:
Omusuubuzi Hamis Kiggundu apondoose n’akkiriza okuva ku ttaka lya Ssaabasajja Kabaka erisangibwa e Kigo ku bbulooka No. 273.
Ettaka lino liri wakati wa Serena Kigo n’ennyumba za Mirembe Villas.
Kiggundu okusalawo okuva ku ttaaka lino, asoose mu nsisinkano eyenjawulo ekubiriziddwa Omulangira David Kintu Wassaja, etudde ku kizimbe Masengere.
Abalala abagyetabyemu kuliko Ssaabawolereza wa Buganda era Minister wa government ez’ebitundu Owek. Christopher Bwanika ,abakulu mu kitongole kya Buganda Land Board ,Ssentebe wa Bagagga kwagalana Godfrey Kirumira ,Hamis Kigundu n’abantu be.
Ensisinkano eno tekkiriziddwamu bannamawulire era etutte kumpi essaawa ezisoba mu mukaaga.
Oluvannyuma lwa kafubo kano, Ssaabawolereza wa Buganda Owek Christopher Bwanika abuulidde bannamawulire ku bitonotono ebituukiddwako.
Hamis Kiggundu alagiddwa okugyawo ettaka lyeyayiwa mu ttaka lya Kabaka ,era nti Obwakabaka bwakugenda mu maaso okwogerezeganya naye okutuusa ensonga yonna ng’ettaanyiziddwa.
Ssentebe wa bagagga kwagalana Godfrey Kirumira ategezezza nti akafubo kebabaddemu katambudde bulungi , era nti Hamis Kiggundu wakwetondera Ssaabasajja Kabaka.
Hamis Kigundu abadde yatwala ettaka lya Kabaka asinzidde ku Kizimbe Masengere e Mengo, nategeeza nti ettaka lya Kabaka siwakuddamu kukolerako kintu kyonna.
Omugaga Hamis Kigundu abadde yakozesa olukwesikwesi nayiwa ettaka mu mufulejje ogwalekebwawo obwakabaka, okutambuza amazzi wakati wa Mirembe Villas ne Serena Kigo.
Kino yakikola akuumibwa abasirikale ba police n’amagye ng’agamba nti ettaka lino lirye bwoya, alirinako n’ekyapa ,ekintu obwa Kabaka kyebwawakanya .
Owek. Christopher Bwanika agambye nti ensonga z’ettaka lino kati zirina wezituuse era basuubira zakuggwa bulungi.


text:
Kyadaaki Omulamuzi wa Kkooti Enkulu e Masaka asazeewo olunaku olw’okuna nga lwagenda okuwulirirako okusaba kw’Aababaka ba Palamenti Bannakibiina kya National Unity Platform Hon. Ssegiriinya Muhammad aka Mr Updates ne Hon. Allan ssewanyana okwokweyimirirwa.
Kino kidiridde Munnamateeka w’Ababaka bano Musa Matovu, okwewuuba ku Kkooti Enkulu e Masaka kumpi bwoya kumuggwa ku ntubwe nga anoonya Omulamuzi anawulira okusaba kw’Ababaka.
Omulamuzi omuggya owa Kkooti eno Lawrence Tweyanze yakirizza okutandika okuwulira okusaba kw’Ababaka olunaku olwenkya.
Bano baali bateereddwa Omulamuzi Victoria Nakintu eyakyuusiddwa wabula nebaddamu nebakwatibwa.
Kkooti ekirizza okuwulira okusaba kw’Ababaka ba NUP
Kyadaaki Omulamuzi wa Kkooti Enkulu e Masaka asazeewo olunaku olw’okuna nga lwagenda okuwulirirako okusaba kw’Aababaka ba Palamenti Bannakibiina kya National Unity Platform Hon. Ssegiriinya Muhammad aka Mr Updates ne Hon. Allan ssewanyana okwokweyimirirwa.


text:
Ekitongole ki CBS PEWOSA kitandise okubangula abantu nokubatekateeka obuteetundako ttaka lyabwe, wabula okulyekozeseza okuvaamu ensimbi eziwera.
Mu nteekateeka eno baliko ebirime byebatandise okubasomesa okulima ebirime ebyettunzi okufunamu emmere y’okulya n’okutundako.
Ssentebe w’olukiiko lwa CBS Pewosa olukulakulanya abantu ba Ssaabasajja Kabaka Owek Kaddu Kiberu, atandise okulambula banna Cbs PEWOSA abategese okwegatta ku nteekateeka eno.
Owek Kaddu Kiberu asiibye mu ssaza Mawokota mu gombolola ya Mumyuka Kamengo ku Kyalo Funvu, enteekateeka eno gyetandikidde.
Agambye nti bakizudde ng’ abantu bangi balina ettaka naye tebalikozesezza kimala olwobutalambikibwa kimala, abasinga nebakomekkereza nga balyetunzeeko okufunamu ensimbi ezamangu.
Akinogaanyizza nti abantu bangi abaasikira ettaka wabula balitunze nebasigala mu mbeera eteyagaza,kyokka bebaliguza nebalimirako m’okusaako enkukakulana endala.


text:
Obuwumbi bwa shilling 421 bwebwakasasulwa abakozi,abaasaba okuwebwa ku nsimbi zabwe ebitundu 20% zebabadde batereka n’ekitongole kya NSSF.
Enteekateeka eno yatandika nga 7 march 2022, nga bagoberera enkola empya ey’etteeka erirungamya emirimu gy’ekittavvu kino erya National Social security Fund (Amendment Act) 2022.
Abantu abafuna ensimbi zino beebo abawezezza emyaka 45 egy’obukulu, nga baterese okumala emyaka 10, nebawebwa ku sente zabwe ebitundu 20% oba ebitundu 50% eri abaliko obulemu.
Alipoota y’ekitongole ky’ekittavvu kino eraga nti abantu 21,603 bebakawebwa ku nsimbi zino mu bbanga ery’emyezi 3, okuva nga 7 March,2022 okutuusa nga 31 May, 2022.
Richard Byarugaba, ssenkulu w’ekittavvu kya NSSF, agamba nti ba memba 8,110 bebasabye ssente nga bayita ku mitimbagano, ssonga abantu 13,493 bebaatuuse obutereevu ku bitebe bya NSSF.
Ekitongole ky’ekittavvu kino, kyasalawo okugabira abantu waakiri obuwumbi 50 buli wiiki.
Ku ba memba 41,174 abatuukirizza obukwakkulizo, wasigaddeyo ba memba 19,571 bokka abatanaba kusasulwa.
Byarugaba agamba nti bataddewo ne nnamba za ssimu okuli eya 0800-286-773, eyobwerere abantu gyebalina okukubako singa babeera balina okwemulugunya kwonna ku nsimbi zabwe zino.
Bisakiddwa : Ddungu Davis


text:
Abaruumi
Essuula 16
Mbanjulira Foyibe mwannyinaffe, ye muweereza w'ekkanisa ey'omu Kenkereya:
2 mulyoke mumwanirize mu Mukama waffe, nga bwe kigwanidde abatukuvu, era mumuyambe mu kigambo kyonna ky'alyetaaga gye muli: kubanga naye yennyini yayamba bangi, era nange nzennyini.
3 Mumulamuse Pulisika ne Akula abaakolera awamu nange mu Kristo Yesu,
4 abaawaayo obulago bwabwe olw'obulamu bwange; be sseebaza nze nzekka, era naye n'ekkanisa zonna ez'ab'amawanga:
5 era mulamuse ekkanisa ey'omu nnyumba yaabwe. Mulamuse Epayineeto, gwe njagala, kye kibala eky'olubereberye eky'omu Asiya eri Kristo.
6 Mulamuse Malyamu, eyabakolera mmwe emirimu emingi.
7 Mulamuse Anduloniiko ne Yuniya, ab'ekika kyange, era abaasibirwa awamu nange, ab'amaanyi mu batume, era abansooka okubeera mu Kristo.
8 Mulamuse Ampuliyaato, gwe njagala mu Mukama waffe.
9 Mulamuse Ulubano, akolera awamu naffe mu Kristo, ne Sutaku gwe njagala.
10 Mulamuse Apere akkirizibwa mu Kristo. Mubalamuse ab'omu nnyumba ya Alisutobulo.
11 Mulamuse Kerodiyoni, ow'ekika kyange. Mubalamuse ab'omu nnyumba ya Nalukiso, abali mu Mukama waffe.
12 Mulamuse Terufayina ne Terufoosa abaakola emirimu mu Mukama waffe. Mulamuse Perusi omwagalwa, eyakola emirimu emingi mu Mukama waffe.
13 Mulamuse Luufo, eyalondebwa mu Mukama waffe, ne nnyina, ye mmange.
14 Mulamuse Asunkulito, Fulegoni, Kerume, Patuloba, Keruma, n'ab'oluganda abali awamu nabo.
15 Mulamuse Firologo ne Yuliya, Nerewu ne mwannyina, ne Olumpa, n'abatukuvu bonna abali awamu nabo.
16 Mulamusagane n'okunywegera okutukuvu. Ekkanisa zonna eza Kristo zibalamusizza.
17 Era mbeegayiridde, ab'oluganda, mutunuulirenga abo abaleeta eby'okwawukanya n'eby'okwesittaza, ebitali bya kuyigiriza kwe mwayiga: mubakubenga amabega abo.
18 Kubanga abaliŋŋanga abo si baddu ba Mukama waffe Kristo, naye ba mbuto zaabwe bokka; era n'ebigambo ebirungi n'eby'okunyumya obulungi balimbalimba emitima gy'abo abatalina kabi.
19 Kubanga okuwulira kwammwe kwabuna mu bonna. Kyenvudde mbasanyukira mmwe: naye njagala mmwe okubeeranga abagezi mu bulungi, era abasirusiru mu bubi.
20 Era Katonda ow'emirembe alibetenta Setaani wansi w'ebigere byammwe mangu. Ekisa kya Mukama waffe Yesu Kristo kibeerenga nammwe.
21 Timoseewo, akolera awamu nange, abalamusizza; ne Lukiyo ne Yasooni ne Sosipateri, ab'ekika kyange.
22 Nze Terutiyo, awandiise ebbaluwa eno, mbalamusizza mu Mukama waffe.
23 Gayo, ansuza nze n'ekkanisa yonna, abalamusizza. Erasuto, omuwanika w'ekibuga, abalamusizza, ne Kwaluto, ow'oluganda.
24 Ekisa kya Mukama waffe Kristo Yesu Kibeerenga nammwe mwenna. Amiina.
25 Era oyo ayinza okubanyweza ng'enjiri yange n'okubuulirwa kwa Yesu Kristo bwe biri, ng'ekyama bwe kibikkuddwa ekyasirikirwa okuva mu biro eby'emirembe n'emirembe,
26 naye kaakati kirabise ne kitegeezebwa amawanga gonna mu byawandiikibwa bya bannabbi, nga bwe yalagira Katonda ataggwaawo, olw'okuwulira okuva mu kukkiriza;
27 Katonda ow'amagezi omu yekka aweebwenga ekitiibwa ku bwa Yesu Kristo emirembe egitaggwaawo. Amiina.


text:
Musimbire enteekateeka ezinafuya Buganda ekkuuli – Omulangira Wasajja
Omulangira David Kintu wasajja akuutidde ababaka abava mu Buganda okusimbira ekkulu enteekateeka zonna ezigendereddwamu okunafuya ensonga z’ettaka mu Buganda kubanga zizing’amya enkulaakulana mu Bwakabaka.
Bino Omulangira Wasajja abyogedde atikkula Bannabulemeezi okubadde ababaka ba Palamenti awamu n’abaami b’amagombolola, oluwalo wano mu Bulange e Mmengo ku Lwokubiri.
“Ku lwange ndowooza nti emu ku nsonda we muyinza okutandikira okulwanirira ettaka lyaffe, kwe kuzza ettaka lya Buganda erikyali mu buwambe. Endagaano mwagiwulira eyassibwako omukono wakati wa Pulezidenti ne Kabaka mu 2013 ng’ezza ettaka lya Buganda lyonna. Naye we twogerera waliwo ebyapa ebisoba mu 350 ebikyalemeddeyo.” Omulangira Wasajja bw’asabye
Omulangira annyonnyodde nti bano babalinamu essuubi okunywerera ku Kabaka ne gavumenti ye ebbanga lyonna era n’okuweereza obulungi abantu baabwe abaabatuma.
Ono abakubirizza okukola ennyo basobole okwekulaakulanya, kibayambe okutumbula embeera zaabwe ne Buganda esobole okudda ku ntikko.
Abaami ba Kabaka mu ssaza lino, Omulangira Wasajja abasabye okukolagana obulungi ne gavumenti eyaawakati awamu ne bannaddiini basobole okusitula embeera z’abantu ba Kabaka.
Omulangira era ategeezezza nti wakati mu kusoomoozebwa kwonna, okuliwo mu ggwanga ensangi zino, balina okufuba okulaba nga bakulembeza okubeera obumu olwo Buganda lw’ejja okusobola okudda ku ntikko.
Minisita wa gavumenti ez’ebitundu mu Bwakabaka, Owek. Christopher Bwanika asabye abantu ba Buganda okwongera okubeera abayiiya mu buli kimu naddala mu byenjigiriza, olwo abaana baleme kusigalira bbali.
Mu babaka abakiise Embuga kuliko; Sarah Najjuma omubaka omukyala owa Nakaseke, Enock Nyongole omubaka wa Nakaseke North, Kirumira Hassan owa Katikamu South, Dennis Ssekabira owa Katikamu North, Allan Mayanja Ssebunnya owa Nakaseke Central ne Robert Ssekitooleko omubaka wa Bamunaanika.
Ababaka abakiise Embuga abava mu Bulemeezi, baloopye okusoomoozebwa okwamaanyi kwe bayitamu mu bitundu byabwe kyokka ne beeyama okukwasizaako Obwakabaka okulaba nga bigonjoolwa.
Mu nteekateeka eno, eggombola 11 ze zikiise Embuga era nga bakulembeddwamu abaami b’amagombolola bonna wamu n’abamyuka baabwe nga bali wamu n’ababaka ba Palamenti ab’ekitundu kino.
Bano baleese oluwalo lwa bukadde 21 n’emitwalo 90 nga eggombolola ya Mumyuka Butambala y’ enywedde akendo nga ereese oluwalo lwa bukadde 5 n’emitwalo 57.
Eddiriddwa eya Mumyuka Butuntumula nga ereese oluwalo lwa Bukadde 2 n’emitwalo 71 mu kanaana, olwo eryokusatu nebeera egombolola lya Ssabawaali kalagala nga lirereese akakadde 1 mu emitwalo 67 nebaddirirwa egombolola endala 8.
(Bya Francis Ndugwa, Bulange – Mmengo)


text:
2324 Views
Intro Oba.. eh eh Oba.. eh eh (wangi?) Obadde oga.. eh (aya) Oba.. eh eh Nessim Pan Production Verse 1 Me stick to de ting, Gyal a dyin' hard Sirina budde bwa kukolima Flavor too sweet like a vanilla DeeJay bwoy turn the volume up Waliwo abazina kkandanda Ate abalala banyumirwa rub and dub Nnyumirwa woomerwa bye nfumba Nsanyuka ng'osolobeza weekomba You love my body valuate it Working trophy jubilate it Kiba kikola bwe kiba kikukolera You know say pride is a better outfit N'atamanyi kakadde akusaba brand new! Bwe namaze okakola ne mbabuuza Chorus Obadde ogamba? hmmm hmmm Obadde ogamba otya? ah ah Obadde ogamba? hmmm hmmm Obadde ogamba otya? ah ah Obadde ogamba? hmmm hmmm Obadde ogamba otya? ah ah Oba.. eh eh, hmmm hmmm Oba.. eh eh (wangi?) Obadde oga.. eh (aya) Oba.. eh eh Verse 2 Short relay, long relay girl a runner Yitayo when you see me pon di banner Mataala g'amasanyu me a turner Omu akyabikola nzuuno Nabimanyako biba tebikola Nga gw'olina alina amulina Ebeera laavu ya kachwano Nkyakaza mutima kino kye nkola Ky'ova olaba nga sikita Mbukuuli na mulaalo N’atamanyi kakadde akusaba brand new! Bwe namaze okakola ne mbabuuza Chorus Obadde ogamba? hmmm hmmm Obadde ogamba otya? ah ah Obadde ogamba? hmmm hmmm Obadde ogamba otya? ah ah Obadde ogamba? hmmm hmmm Obadde ogamba otya? ah ah Oba.. eh eh, hmmm hmmm Oba.. eh eh (wangi?) Obadde oga.. eh (aya) Oba.. eh eh Verse 3 Me stick to de ting, Gyal a dying, hard Sirina budde bwa kukolima Flavor too sweet like a vanilla DeeJay bwoy turn the volume up Waliwo abazina kka down down Ate abalala banyumirwa rub and dub Nnyumirwa woomerwa bye nfumba Nsanyuka ng'osolobeza weekomba You love my body evaluate it Working trophy jubilate it Kiba kikola bwe kiba kikukolera You know say proud is a better outfit Beckie 256 boobaddi Dokta Brain composition daddy Sssssss season study Nessim city bwoy pon the ummm Chorus Obadde ogamba? hmmm hmmm Obadde ogamba otya? ah ah Obadde ogamba? hmmm hmmm Obadde ogamba otya? ah ah Obadde ogamba? hmmm hmmm Obadde ogamba otya? ah ah Oba.. eh eh, hmmm hmmm Oba.. eh eh (wangi?) Obadde oga.. eh (aya) Oba.. eh eh Lyrics by mp3jaja.com
Advertisement
Ogamba Otya | Beckie 256
2325 Views
Kola | Daddy Andre
1353 Views
Oba Onfuna [Owebina] | Fixon Magna
1081 Views
Akageri featuring Recho Rey | Aybrah
2708 Views
Glorify You | Irene Namubiru
415 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Tag: Israel
Golgotha, the Crucifixion SiteTwo sites, one event, the story of biblical Golgotha, the different spots at which Jesus is believed to have been crucified. The ...
Entaana ya Yesu Entuufu TemanyiddwaOlusozi Gologoosa abakkirizza bangi balumanyi okuva mu byawandiikibwa nti wano yesu weyakomerelwa ku musalaaba Kyokka waliwo ebifo bibiri eby’enjawulo ebisongeddwamu olunwe Moses ...
Abalamazi Abafumbo Bazzizzza Bujja EndagaanoBuli muntu yena yandyagadde okugatibwa oba okuwowebwa n’omwagalwa we mu kifo eky’enkizo mu ddiini ye, naye sikyangu okutukako, wabula wabaawo banamukisa abakitukako, ...
Ebyafaayo By'ennyaja Garaaya BiibinoOlwaleero abalamazi bayingidde olunaku olw’eokutaano mu lugendo lwabwe. Mu bifo ebyenjawulo byebasobodde okutuukamu mwemuli ne Nnyanja ye Galiraya Yesu gyeyatambulirako nga tabbidde, ...
Abalamazi Balambudde Amasengererega KayafaOlwaleero abalamazi abagenda okulamaga mu nsi entukuvu, lwebalamaze mu masengere ga Kkaayafa era nga wano Yezu Petero weyamweganira era weyasooka okuwozeserezebwa amale ...


text:
Amawulire
Jim Muhwezi akakasiddwa ngómubaka wa Rujumbura county mu palamenti
Ivan Ssenabulya
May 24th, 2022
Bya Ruth Anderah,
Kkooti ejjulirwamu ekakasiza okulondebwa kwa minisita owe Jim Muhwezi,ngómubaka wa Rujumbura County mu palamenti.
Munnakibiina kya FDC Fred Turyamuhweza.
Yeyawalawala Muhwezi mu kkooti.
Muhwezi yawangula Turyamuhweza nóbululu 23,990 ate ye nafuna obululu 20,556
Wabula Turyamuhweza teyakkiriza byava mu kulonda bweyategeeza nti okulonda mwalimu okubba akalulu, okugulira abalonzi, nókutiisatiisa abalonzi.
Omulamuzi wa kkooti enkulu e Kabale Phillip Odoki, yeyasooka okugoba omusango guno bweyategeeza nti Turyamuhweza yalemerwa okuleeta obujjulizi obumala kunsonga ye ne mu kkooti ejjulirwamu abalamuzi basaza kyekimu nga munabwe